text:
Chapter 6
1 Awo Daliyo kabaka n'alyoka ateeka etteeka, ne banoonya nu nnyumba eterekerwamu ebitabo by'obugagga gye byaterekerwa mu Babulooni.
2 Ne balabira e Yakunesa mu lubiri oluli mu ssaza ery'Obumeedi omuzingo, ogwawandiikibwamu bwe gutyo okuba ekijjukizo nti
3 Mu mwaka ogw'olubereberye ogwa Kuulo kabaka, Kuulo kabaka n'ateeka etteeka olw'ennyumba ya Katonda eri e Yerusaalemi, ennyumba ezimbibwe, ekifo mwe baweerayo ssaddaaka, n'emisingi gyayo gissibwewo ginywezebwe; obugulumivu bwayo emikono nkaaga, n'obugazi bwayo emikono nkaaga;
4 n'embu ssatu ez'amayinja amanene n'olubu olw'emiti emiggya: era ebintu bye balifiirwa biggibwe mu nnyumba ya kabaka:
5 era nate ebintu eby'omu nnyumba ya Katonda ebya zaabu n'ebya ffeeza Nebukadduneeza bye yaggya mu yeekaalu eri e Yerusaalemi, n'abireeta e Babulooni, bizzibweyo bireetebwe nate mu yeekaalu eri e Yerusaalemi, kinnakimu mu kifo kyakyo, era olibiteeka mu nnyumba ya Katonda.
6 Kale nno, Tattenayi owessaza ery'emitala w'omugga, Sesalubozenayi, ne bannammwe Abafalusaki abali emitala w'omugga, mwesambe wala:
7 muleke omulimu ogw'omu nnyumba eno eya Katonda; owessaza ow'omu Bayudaaya n'abakadde b'Abayudaaya bazimbe ennyumba eno eya Katonda mu kifo kyayo.
8 Era nate nteeka etteeka kye muba mukola abakadde bano ab'Abayudaaya olw'okuzimba ennyumba ya Katonda eno: baggye ku bintu bya kabaka ku musolo ogw'emitala w'omugga bawe abasajja bano bye balifiirwa n'okunyiikira kwonna, baleme okuziyizibwa.
9 N'ebyo bye baneetaaganga, ente ento era n'endiga ennume n'abaana b'endiga okuba ebiweebwayo ebyokebwa eri Katonda w'eggulu, eŋŋaano, omunnyo, omwenge, n'amafuta, ng'ekigambo bwe kinaabanga ekya bakabona abali e Yerusaalemi, baweebwenga buli lunaku obutayosa:
10 bawengayo ssaddaaka ez'evvumbe eddungi eri Katonda w'eggulu, era basabire obulamu bwa kabaka n'obwa batabani be.
11 Era nteese etteeka buli anaawaanyisanga ekigambo kino, omuti guggibwenga mu nnyumba ye, era asitulibwenga asibibwenga okwo; n'ennyumba ye efuulibwenga olubungo olw'ekyo:
12 era Katonda eyabeesaayo erinnya lye asuule bakabaka bonna n'amawanga abanaagololanga emikono gyabwe okuwaanyisa ekyo, okuzikiriza ennyumba eno eya Katonda eri e Yerusaalemi. Nze Daliyo nteese etteeka; likolebwe n'okunyiikira kwonna.
13 Awo Tattenayi owessaza ery'emitala w'omugga, Sesalubozenayi, ne bannaabwe, kubanga Daliyo antumye, ne bakola bwe batyo n'okunyiikira kwonna.
14 Awo abakadde b'Abayudaaya ne bazimba ne balaba omukisa olw'okulagula kwa Kaggayi nnabbi ne Zekkaliya mutabani wa Iddo. Ne bazimba ne bagimala ng'ekiragiro bwe kyali ekya Katonda wa Isiraeri, era n'ekiragiro kya Kuulo ne Daliyo ne Alutagizerugizi kabaka w'e Buperusi.
15 Awo ennyumba eno n'emalirwa ku lunaku olw'okusatu olw'omwezi Adali, ogw'omu mwaka ogw'omukaaga ogw'okufuga kwa Daliyo kabaka.
16 Awo abaana ba Isiraeri, bakabona n'Abaleevi, n'abaana b'obusibe abalala, ne bakwata n'essanyu embaga ey'okutukuza ennyumba eno eya Katonda.
17 Ne baweerayo mu kutukuza ennyumba eno eya Katonda ente kikumi, endiga ennume ebikumi bibiri, abaana b'endiga ebikumi bina; n'okuba ekiweebwayo olw'ekibi ekya Isiraeri yenna, embuzi ennume kkumi na bbiri ng'omuwendo bwe gwali ogw'ebika bya Isiraeri.
18 Ne bateeka bakabona nga bwe baagerekwa; n'Abaleevi mu mpalo zaabwe, olw'okuweereza Katonda ali e Yerusaalemi; nga bwe kyawandiikibwa mu kitabo kya Musa.
19 Awo abaana b'obusibe ne bakwatira Okuyitako ku lunaku olw'ekkumi n'ennya olw'omwezi ogw'olubereberye.
20 Kubanga baikabona n'Abaleevi baali beerongoosezza wamu; bonna baali balongoofu: ne battira Okuyitako abaana bonna ab'obusibe ne baganda baabwe bakaboa nabo bennyini.
21 Awo abaana ba Isiraeri abaali bakomyewo okuva mu busibe n'abo bonna abaali beeyawudde gye bali okuva mu bugwagwa bwa bannaggwanga ab'omu nsi okunoonya Mukama Katonda wa Isiraeri,
22 ne balya ne bakwatira embaga ey'emigaati egitazimbulukuswa n'essanyu ennaku kkumi na musanvu: kubanga Mukama yali abasanyusizza, era yali akyusizza omutima gwa kabaka w'e Bwasuli gye bali, okunyweza emikono gyabwe mu mulimu ogw'omu nnyumba ya Katonda, Katonda wa Isiraeri.


c: text/html

text:
Chapter 18
1 Mu nnaku ezo nga tewali kabaka mu Isiraeri: ne mu nnaku ezo ekika ky'Abadaani beenoonyeza obusika obw'okutuulamu; kubanga okutuusa ku lunaku olwo obusika bwabwe baali nga tebannabuweebwa mu bika bya Isiraeri.
2 Awo abaana ba Ddaani ne batuma ab'omu kika kyabwe abasajja bataano ku muwendo gwabwe gwonna, abasajja abazira, okuva mu Zola ne mu Esutaoli, okuketta ensi n'okugikebera; ne babagamba nti Mugende mukebere ensi: ne batuuka mu nsi ya Efulayimu ey'ensozi, eri ennyumba ya Mikka, ne basula omwo.
3 Bwe baali bali eyo mu nnyumba ya Mikka, ne bategeera eddoboozi ly'omuvubuka Omuleevi: ne bakyama okugenda eyo, ne bamugamba nti Ani eyakuleeta wano? era okola ki mu kifo kino? era kiki ky'olina wano?
4 N'abagamba nti Bw'atyo ne bw'atyo Mikka bwe yankola, n’ampeera, nange ne nfuuka kabona we.
5 Ne bamugamba nti Tukwegayirira, buuza Katonda atulagule, tumanye oba ng'olugendo lwaffe lwe tugenda luliba n'omukisa.
6 Kabona n'abagamba nti Mugende mirembe: olugendo lwammwe lwe mugenda luli mu maaso ga Mukama.
7 Awo abasajja abo abataano ne balyoka beegendera, ne batuuka e Layisi, ne balaba abantu abali omwo, nga batuula mirembe, ng'engeri ey'Abasidoni bw'eri, nga basirise nga balina emirembe; kubanga tewaali muntu mu nsi nannyini buyinza eyandiyinzizza okubaswaza mu kigambo kyonna, era baabali wala Abasidoni, so tebassanga kimu na muntu yenna.
8 Ne batuuka eri baganda baabwe e Zola ne Esutaoli: baganda baabwe ne babagamba nti Mwogera mutya?
9 Ne boogera nti Mugolokoke twambuke okulwana nabo: kubanga tumaze okulaba ensi, era, laba, nnungi nnyo: nammwe musirise? temugayaala kugenda n'okuyingira okulya ensi.
10 Bwe muligenda, mulisanga abantu abatamanyiridde, era ensi ngazi: kubanga Katonda agibawadde mu mukono gwammwe; ekifo ekitabulwamu kintu ekiri mu nsi.
11 Ne wavaayo okugenda ab'omu kika ky'Abadaani, abaava mu Zola ne mu Esutaoli, abasajja lukaaga abeesiba ebyokulwanyisa.
12 Ne bambuka, ne basiisira mu Kiriyasuyalimu mu Yuda: kyebava bayita ekifo ekyo Makanedani okutuusa leero: laba, kiri nnyuma w'e Kiriyasuyalimu.
13 Ne bavaayo ne batuuka mu nsi ya Efulayimu ey'ensozi, ne bajja ne batuuka ku nnyumba ya Mikka.
14 Awo abasajja bataano abaagenda okuketta ensi ey'e Layisi ne baddamu ne bagamba baganda baabwe nti Mumanyi nga mu nnyumba zino mulimu ekkanzu, ne baterafi, n'ekifaananyi ekyole, n'ekifaananyi ekisaanuuse? kale nno mulowooze ekibagwanira okukola.
15 Ne bakyamira eyo, ne bajja ne batuuka ku nnyumba y'omuvubuka Omuleevi, ye nnyumba ya Mikka, ne bamubuuza bw'ali.
16 N'abasajja bali olukumi abeesiba ebyokulwanyisa ab'oku baana ba Ddaani baali bayimiridde ku mulyango gwa wankaaki.
17 N'abasajja abataano abaagenda okuketta ensi ne bambuka ne bayingira omwo, ne batwala ekifaananyi ekyole, n'ekkanzu, ne baterafi, n'ekifaananyi ekisaanuuse: ne kabona yali ayimiridde ku mulyango gwa wankaaki wamu n'abasajja bali olukaaga abeesiba ebyokulwanyisa.
18 Awo abo bwe baayingira mu nnyumba ya Mikka ne baggyamu ekifaananyi ekyole n'ekkanzu ne baterafi n'ekifaananyi ekisaanuuse, kabona n'abagamba nti Mukola ki?
19 Ne bamugamba nti Sirika, engalo zo oziteeke ku kamwa ko ogende naffe, obeere gye tuli kitaffe era kabona: kisinga obulungi ggwe okubeera kabona eri ennyumba y'omuntu omu, oba okuba kabona eri ekika n'ennyumba mu Isiraeri?
20 Omutima gwa kabona ne gusanyuka, n'atwala ekkanzu ne baterafi n'ekifaananyi ekyole, n'agenda wakati mu bantu.
21 Awo ne bakyuka ne beegendera; ne bakulembeza abaana abato n'ensolo n'ebintu.
22 Bwe baali balese ennyuma walako ennyumba ya Mikka, abasajja abaali mu nnyumba eziriraanye ennyumba ya Mikka ne bakuŋŋaana, ne batuuka ku baana ba Ddaani.
23 Ne bakoowoola abaana ba Ddaani. Ne bakyusa amaaso gaabwe ne bagamba Mikka nti Obadde otya okujja n'ekibiina ekyenkanidde wano?
24 N'ayogera nti Munziyeeko bakatonda bange be nnakola ne kabona ne mwegendera, nange nnina ki nate? kale mumbuuza mutya nti Obadde otya?
25 Abaana ba Ddaani ne bamugamba nti Eddoboozi lyo lireme okuwulirwa mu ffe, abasajja ab'obusungu baleme okubagwako, naawe n'ofa n'ab'omu nnyumba yo.
26 Abaana ba Ddaani ne beetambulira: awo Mikka bwe yalaba nga bamuyinze amaanyi n'akyuka n'addayo mu nnyumba ye.
27 Ne batwala ebyo Mikka bye yali akoze; ne kabona gwe yalina, ne batuuka e Layisi, eri abantu abaali basirise abatamanyiridde, ne babatta n'obwogi bw'ekitala; ekibuga ne bakyokya omuliro.
28 So tewaabaawo mulokozi, kubanga kyali wala We Sidoni, so tebassanga kimu na muntu yenna: era kyali mu kiwonvu ekiriraanye Besulekobu. Ne bazimba ekibuga ne batuula omwo.
29 Ne batuuma ekibuga erinnya lyakyo Ddaani, ng'erinnya lya Ddaani jjajjaabwe bwe lyali eyazaalirwa Isiraeri: naye erinnya ly'ekibuga lyali Layisi olubereberye.
30 Awo abaana ba Ddaani ne beesimbira ekifaananyi kiri ekyole: ne Yonasaani, mutabani wa Gerusomu, mutabani wa Musa, ye ne batabani be be baali bakabona eri ekika ky'Abadaani okutuusa ku lunaku ensi lwe yanyagirwako.
31 Awo ne beesimbira ekifaananyi kya Mikka ekyole kye yakola, ennaku zonna ennyumba ya Katonda ng'ekyali mu Siiro.

robotstxt: allowed

filter: keep


text:
Chapter 11
1 Kale onooyagalanga Mukama Katonda wo, ne weekuuma bye yakuutira n'amateeka ge n'emisango gye n'ebiragiro bye ennaku zonna.
2 Era mumanye leero: kubanga soogera na baana bammwe abatannamanya era abatannalaba kukangavvula kwa Mukama Katonda wammwe, obukulu bwe, engalo ze ez'amaanyi, n'omukono gwe ogwagololwa,
3 n'obubonero bwe, n'emirimu gye, bye yakolera wakati mu Misiri Falaawo kabaka w’e Misiri n'ensi ye yonna;
4 era kye yakolera eggye ery'e Misiri; embalaasi zaabwe n'amagaali gaabwe; bwe yabakulukusizaako amazzi ag'Ennyanja Emmyufu bwe baali nga babagoberera, era Mukama bwe yabazikiriza okutuusa leero;
5 era bye yabakolera mu ddungu okutuusa lwe mwajja mu kifo kino;
6 era kye yakola Dasani ne Abiramu, abaana ba Eriyaabu, omwana wa Lewubeeni; ensi bwe yayasamya akamwa kaayo, n'ebamira bugobo, n'ab'omu nnyumba zaabwe, n'eweema zaabwe na buli kintu kiramu ekyabagoberera, wakati mu Isiraeri yenna:
7 naye amaaso gammwe gaalabanga omulimu gwonna omukulu ogwa Mukama gwe yakola.
8 Kale muneekuumanga ekiragiro kyonna kye nkulagira leero, mulyoke mube n'amaanyi, muyingire mulye ensi gye musomokera okugendamu okugirya;
9 era mulyoke mumale ennaku nnyingi ku nsi, Mukama gye yalayirira bajjajja bammwe okugibawa n'ezzadde lyabwe, ensi ekulukuta n'amata n'omubisi gw'enjuki.
10 Kubanga ensi gy'oyingiramu okugirya, tefaanana ng'ensi y'e Misiri mwe mwava, mwe wasigiranga ensigo zo n'ogifukirira amazzi n'ekigere kyo, ng'ennimiro y'enva:
11 nate ensi gye musomokera okugendamu okugirya ye asi ey'ebiwonvu n'ensozi, enywa amazzi ag'enkuba eva mu ggulu:
12 ensi Mukama Katonda wo gy'ayagala; amaaso ga Mukama Katonda wo gaba ku yo ennaku zonna, okuva omwaka we gusookera okutuusa ku nkomerero ya gwo.
13 Awo olunaatuukanga bwe munaanyiikiranga okuwulira ebigambo byange bye mbalagira leero, okwagala Mukama Katonda wammwe, n'okumuweereza n'omutima gwammwe gwonna n'emmeeme yammwe yonna,
14 naatonnyesanga enkuba y'ensi yammwe mu ntuuko zaayo, enkuba eya ddumbi n'eya ttoggo, okungulenga eŋŋaano yo n’envinnyo yo n'amafuta go.
15 Era naawanga omuddo mu nnimiro zo olw'ebisibo byo era onoolyanga n'okkuta.
16 Mwekuumenga omutima gwammwe guleme okulimbibwa, ne mukyama, ne muweereza bakatonda abalala, ne mubasinza;
17 obusungu bwa Mukama ne bubabuubuukirako, n'aggalawo eggulu, enkuba obutatonnyanga, n'ensi obutabalanga bibala byayo; ne muzikirira mangu okuva ku nsi ennungi Mukama gy'abawa.
18 Kale mutereke, ebigambo byange ebyo mu mutima gwammwe ne mu mmeeme yammwe; era munaabisibanga okuba akabonero ku mikono gyammwe, era binaabanga eby'oku kyenyi, wakati w'amaaso gammwe.
19 Era munaabiyigirizanga, abaana bammwe nga mubinyumya, bw'onootuulanga mu nnyumba yo, era bw'onootambuliranga mu kkubo, era bw'onoogalamiranga, era bw'onoogolokokanga.
20 Era onoobiwandiikanga ku mifubeeto gy'ennyumba yo ne ku nzigi zo:
21 ennaku zammwe zeeyongerenga, n'ennaku ez'abaana bammwe, ku nsi Mukama gye yalayirira bajjajja bammwe okubawa, ng'ennaku ez'eggulu eriri waggulu w'ensi.
22 Kubanga bwe munaanyiikiranga okwekuuma ekiragiro kino kyonna kye mbalagira, okukikola; okwagalanga Mukama Katonda wammwe, okutambuliranga mu makubo ge gonna, n'okwegatta naye;
23 Mukama anaagobangamu amawanga gano gonna mu maaso gammwe, mmwe ne mulya amawanga agabasinga obunene n'amaanyi.
24 Buli kifo ekinaalinnyibwangamu ekigere kyammwe kinaabanga kyammwe: okuva ku ddungu ne Lebanooni, okuva ku mugga; omugga Fulaati, okutuuka ku nnyanja ey'omu mabega we wanaabanga ensalo yammwe.
25 Tewaliba muntu aliyinza okuyimirira mu maaso gammwe; Mukama Katonda wammwe anaateekanga ekitiibwa kyammwe n'entiisa yammwe ku nsi yonna kwe munaalinnyanga, nga bwe yabagamba.
26 Laba, leero nteeka mu maaso gammwe omukisa n'okukolimirwa;
27 omukisa bwe munaawuliranga ebiragiro bya Mukama Katonda wammwe, bye mbalagira leero:
28 n'okukolimirwa, bwe mutaawulirenga biragiro bya Mukama Katonda wammwe, naye ne mukyama okuva mu kkubo lye mbalagira leero, okugoberera bakatonda abalala be mutamanyanga.
29 Awo olulituuka Mukama Katonda wo bw'alikuyingiza mu nsi gy'ogendamu okugirya, oliteeka omukisa ogwo ku lusozi Gerizimu, n'okukolimirwa okwo ku lusozi Ebali.
30 Ezo teziri mitala wa Yoludaani, ennyuma w'ekkubo ery'ebugwanjuba, mu nsi ey'Abakanani abatuula mu Alaba, ekyolekera Girugaali, ku mabbali g'emyera gya Mole?
31 Kubanga mugenda okusomoka Yoludaani okuyingira okulya ensi Mukama Katonda wammwe gy'abawa, era muligirya, ne mutuula omwo.
32 Era munaakwatanga okukola amateeka gonna n'emisango bye nteeka mu maaso gammwe leero.


text:
Ensonga Lwaki Kikulu Okuba Omwetoowaze
“Abeetoowaze baba ba magezi.”
ENNYIMBA: 38, 69
1, 2. Lwaki Yakuwa yaggyako Sawulo obwakabaka? (Laba ekifaananyi waggulu.)
KABAKA SAWULO owa Isirayiri we yatandikira okufuga yali mwetoowaze era ng’assibwamu nnyo ekitiibwa. (1 Sam. 9:1, 2, 21; 10:20-24) Naye oluvannyuma lw’ekiseera, yatandika okwetulinkiriza. Ng’ekyokulabirako, Samwiri, nnabbi wa Katonda, bwe yalwawo okutuuka e Girugaali nga bwe baali balagaanye, Sawulo yalekera awo okuba omugumiikiriza. Abafirisuuti baali bateekateeka okulumba Abayisirayiri era ng’Abayisirayiri batandise okulekawo Sawulo. Sawulo ayinza okuba nga yagamba nti, ‘Nnina okubaako kye nkolawo mu bwangu.’ Bwe kityo, yawaayo ekiweebwayo eri Katonda, ekintu kye yali tasaanidde kukola. Ekyo kyanyiiza Yakuwa.
2 Samwiri bwe yatuuka e Girugaali, yanenya Sawulo olw’ekyo kye yali akoze. Naye mu kifo ky’okukkiriza ensobi ye, Sawulo yagezaako okwekwasa obusongasonga n’okulaga nti ensobi gye yali akoze teyali ya maanyi nnyo. (1 Sam. 13:10-14) Ekyo kyaviirako Sawulo okuggibwako obwakabaka n’okufiirwa enkolagana ye ne Yakuwa. (1 Sam. 15:22, 23) Wadde ng’obufuzi bwa Sawulo bwatandika bulungi, enkomerero ye yali mbi ddala.
3. (a) Ndowooza ki bangi gye balina ku kuba abeetoowaze? (b) Bibuuzo ki ebigenda okuddibwamu?
3 Mu nsi eno ejjudde okuvuganya, abantu bangi balowooza nti okusobola okututumuka, balina okwetwala nga ba waggulu ku balala. Ekyo kibaleetedde obutaba beetoowaze. Ng’ekyokulabirako, omuzannyi wa firimu omu omututumufu eyafuuka munnabyabufuzi yagamba nti: “Nze sisobola kuba mwetoowaze era sisuubira nti lumu lulikya ne mba mwetoowaze.” Naye lwaki kikulu okuba omwetoowaze? Okuba omwetoowaze kitegeeza ki, era kiki kye kitategeeza? Tuyinza tutya okusigala nga tuli beetoowaze ne mu mbeera enzibu? Mu kitundu kino tugenda kulaba eby’okuddamu mu bibuuzo ebibiri ebisooka. Ate kyo ekibuuzo eky’okusatu kijja kuddibwamu mu kitundu ekiddako.
LWAKI KIKULU OKUBA OMWETOOWAZE?
4. Omuntu eyeetulinkiriza aba atya?
4 Bayibuli eraga nti omuntu omwetoowaze yeewala okwetulinkiriza. (Soma Engero 11:2.) Eyo ye nsonga lwaki Dawudi yasaba Yakuwa ‘amuyambe okwewala ebikolwa eby’okwetulinkiriza.’ (Zab. 19:13) Omuntu eyeetulinkiriza aba atya? Omuntu eyeetulinkiriza akola ebintu nga talina buyinza kubikola. Kyokka olw’okuba tetutuukiridde, emirundi egimu twetulinkiriza. Naye ng’ebyo bye tusoma ku Kabaka Sawulo bwe biraga, bwe tutafuba kwewala kwetulinkiriza, tujja kufiirwa enkolagana yaffe ne Yakuwa. Nga woogera ku Yakuwa, Zabbuli 119:21 wagamba nti: “Onenya abeetulinkiriza.” Lwaki Yakuwa tasanyukira bantu ng’abo?
5. Lwaki kya kabi okwetulinkiriza?
5 Lwaki kya kabi okwetulinkiriza? Okusookera ddala, omuntu eyeetulinkiriza aba tassa kitiibwa mu Yakuwa Omufuzi w’Obutonde Bwonna. Eky’okubiri, bwe tukola ebintu bye tutaaweebwa buyinza kukola, tuyinza okufuna obutategeeragana n’abalala. (Nge. 13:10) N’eky’okusatu, abalala bwe bakimanya nti twetulinkirizza, tuyinza okuswala. (Luk. 14:8, 9) Okwetulinkiriza tekuvaamu kalungi konna. N’olwekyo, ng’Ebyawandiikibwa bwe biraga, kikulu okuba abeetoowaze.
OKUBA OMWETOOWAZE KIZINGIRAMU KI?
6, 7. Omuntu omwetoowaze afaanana atya?
6 Omuntu omwetoowaze taba wa malala. Omuntu omwetoowaze teyeetwala kuba wa waggulu ku balala. (Baf. 2:3) Omuntu oyo akkiriza ensobi ze era akkiriza okuwabulwa.
7 Okugatta ku ekyo, omuntu omwetoowaze aba amanyi obusobozi bwe we bukoma, era ekyo kyeyolekera ne mu ngeri gy’akolaganamu n’abalala. Omuntu omwetoowaze asanyusa Yakuwa.
8. Ebimu ku bintu ebiyinza okulaga nti omuntu takyali mwetoowaze bye biruwa?
8 Biki ebiyinza okulaga nti omuntu takyali mwetoowaze? Lowooza ku bintu bino wammanga. Ayinza okuba nga yeetwala okuba ow’ekitalo, oboolyawo olw’enkizo z’alina oba olw’okuba alina mikwano gye abalina obuvunaanyizibwa obw’amaanyi mu kibiina. (Bar. 12:16) Oba ayinza okuba ng’ayagala nnyo abalala okumumalirako ebirowoozo. (1 Tim. 2:9, 10) Oba ayinza okuba ng’akakaatika endowooza ze ku balala. (1 Kol. 4:6) Emirundi mingi omuntu ng’oyo ayinza n’obutakimanya nti takyali mwetoowaze.
9. Biki ebireetera abantu abamu okuba ab’amalala? Waayo ekyokulabirako okuva mu Bayibuli.
9 Singa omuntu yenna akkiriza okutwalirizibwa okwegomba okubi okw’omubiri, kisobola okumuleetera okuba ow’amalala. Okwagala ennyo ebitiibwa, obuggya, n’obutafuga busungu kireetedde bangi okuba ab’amalala oba okwetulinkiriza. Engeri ezo embi zaaletera abantu gamba nga Abusaalomu, Uzziya, ne Nebukadduneeza okwoleka amalala era Yakuwa n’ababonereza.
10. Lwaki tusaanidde okwewala okusalira abalala omusango? Waayo ekyokulabirako okuva mu Bayibuli.
10 Kyokka waliwo n’ensonga endala eziyinza okuleetera omuntu okwoleka amalala oba okwetulinkiriza. Ng’ekyokulabirako, lowooza ku ebyo ebyogerwako mu Olubereberye 20:2-7 ne mu Matayo 26:31-35. Okuba nti Abimereki yeetulinkiriza n’okuba nti Peetero yayoleka amalala, kyava ku kuba nti abasajja abo baali batwaliriziddwa okwegomba okubi okw’omubiri? Oba kyandiba nti abasajja abo baali tebamanyi bumanya byonna ebyali ebizingirwamu, bwe kityo ne beesanga nga bakoze ensobi? Okuva bwe kiri nti tetusobola kumanya kiri mu mitima gy’abantu, tusaanidde okwewala okusalira abalala omusango.
TUSAANIDDE OKUMANYA EKIFO KYAFFE
11. Okumanya ekifo kye tulina mu kibiina kya Yakuwa kiyinza kitya okutuyamba okuba abeetoowaze?
11 Okusobola okuba abeetoowaze, tulina okusooka okumanya ekifo kye tulina mu kibiina kya Yakuwa. Okuva bwe kiri nti Katonda wa ntegeke, buli omu ku ffe amuwa ekifo mu kibiina kye. Wadde nga buli omu ku ffe alina ekifo kya njawulo mu kibiina, buli omu wa muwendo nnyo. Olw’ekisa kye eky’ensusso, Yakuwa awadde buli omu ku ffe ebirabo, obusobozi, n’ebitone ebitali bimu. Tusaanidde okukozesa ebintu ebyo okumugulumiza n’okuyamba abalala. (Bar. 12:4-8) Mu butuufu, buli omu ku ffe Yakuwa amukwasizza obuvunaanyizibwa obw’amaanyi era amusuubira okubukozesa obulungi.
12, 13. Lwaki tekyanditwewuunyisizza bwe wabaawo enkyukakyuka mu buvunaanyizibwa bwe tulina mu kibiina kya Yakuwa?
12 Ekiseera bwe kigenda kiyitawo, obuvunaanyizibwa bwe tulina mu kibiina kya Yakuwa busobola okukyuka. Ng’ekyokulabirako, lowooza ku Yesu. Mu kusooka, Yesu ne Kitaawe baali babeera bokka. (Nge. 8:22) Oluvannyuma Yesu yakolera wamu ne Kitaawe mu kutonda bamalayika, obwengula, n’abantu. (Bak. 1:16) Nga wayise emyaka mingi, Yesu yatumibwa ku nsi n’azaalibwa ng’omwana era n’akula. (Baf. 2:7) Oluvannyuma lw’okuwaayo obulamu bwe era n’azuukira, Yesu yaddayo mu ggulu ng’ekitonde eky’omwoyo, era mu 1914 yafuuka Kabaka w’Obwakabaka bwa Katonda. (Beb. 2:9) Kyokka eyo si ye nkyukakyuka eyasembayo mu bulamu bwa Yesu. Oluvannyuma lw’Obufuzi bwe obw’Emyaka Olukumi, Yesu ajja kuwaayo Obwakabaka eri Katonda, “Katonda alyoke abeere byonna eri buli omu.”
13 Mu ngeri y’emu, naffe ekiseera bwe kigenda kiyitawo, obuvunaanyizibwa bwe tulina mu kibiina kya Yakuwa bukyuka, ng’ekyo emirundi mingi kiva ku ebyo bye tuba tusazeewo. Ng’ekyokulabirako, oyinza okuba nga tewali mufumbo naye kati ng’oli mufumbo. Oba oyinza okuba nga kati wazaala abaana. Oba kiyinzika okuba nti mu myaka gyo egy’obukadde oliko bye weerekereza n’osalawo okuyingira obuweereza obw’ekiseera kyonna. K’obe nga wasalawo otya, ekyo kye wasalawo kyakuleetera okufuna obuvunaanyizibwa obulala oba enkizo endala. Enkyukakyuka ezibaawo mu bulamu bwaffe, ziyinza okutuleetera okwongera ku buvunaanyizibwa bwe tulina mu kibiina oba okubukendeeza. Oli muvubuka oba okuze mu myaka? Oli mulamu bulungi oba olwalalwala? Yakuwa amanyi engeri esingayo obulungi buli omu ku ffe gy’asobola okukozesebwamu mu kibiina kye. Tatusuubira kukola kusukka ku ekyo kye tusobola, era asiima nnyo ebyo bye tukola.
14. Okuba abeetoowaze kituyamba kitya okusigala nga tuli basanyufu nga tuweereza Yakuwa?
14 Yesu yasanyukira emirimu gyonna gye yaweebwanga okukola mu kibiina kya Yakuwa, era tusaanidde okumukoppa. (Nge. 8:30, 31) Omuntu omwetoowaze aba mumativu n’enkizo z’alina mu kibiina. Ebirowoozo bye tabimalira ku nkizo z’atannafuna oba ku nkizo abalala ze baba bafunye. Mu kifo ky’ekyo, afuba okutuukiriza obuvunaanyizibwa bw’alina mu kibiina era aba musanyufu kubanga aba akimanyi nti obuvunaanyizibwa bw’alina buva eri Yakuwa. Mu kiseera kye kimu, assa ekitiibwa mu kifo abalala kye balina mu kibiina kya Yakuwa. Okuba abeetoowaze kituleetera okussa ekitiibwa mu balala n’okubayamba.
OKUBA OMWETOOWAZE KYE KITATEGEEZA
15. Gidiyooni yateekawo atya ekyokulabirako ekirungi mu kwoleka obwetoowaze?
15 Gidiyooni yateekawo ekyokulabirako ekirungi mu kwoleka obwetoowaze. Malayika wa Yakuwa bwe yamulabikira, Gidiyooni yayogera ebigambo ebiraga nti yali mwetoowaze. (Balam. 6:15) Oluvannyuma lw’okukkiriza omulimu Yakuwa gwe yali amuwadde, Gidiyooni yafuba okutegeera ebyo Yakuwa bye yali amwetaagisa okukola, era n’asaba Yakuwa amuwe obulagirizi. (Balam. 6:36-40) Gidiyooni yali muvumu. Wadde kyali kityo, yali musajja mwegendereza. (Balam. 6:11, 27) Teyakozesa nkizo eyali emuweereddwa kwenoonyeza ttutumu. Bwe yamala okukola omulimu ogwali gumuweereddwa, Gidiyooni yaddayo ewuwe.
16, 17. Biki omuntu omwetoowaze by’asooka okulowoozaako nga tannakkiriza buvunaanyizibwa bulala?
16 Okumanya obusobozi bwaffe we bukoma tekitegeeza nti tetulina kuluubirira nkizo mu kibiina oba kwongera ku buweereza bwaffe. Ffenna Ebyawandiikibwa bitukubiriza okukulaakulana. (1 Tim. 4:13-15) Kati olwo tugambe nti okusobola okukulaakulana tulina kusooka kuweebwa nkizo ndala? Nedda. Tusobola okukulaakulana mu by’omwoyo ne bwe tuba nti tetuweereddwa nkizo ndala. Tusobola okweyongera okukulaakulanya obusobozi Yakuwa bwe yatuwa n’okwongera okukola ebikolwa ebirungi.
17 Bw’aba tannakkiriza buvunaanyizibwa obumu, omuntu omwetoowaze asooka n’amanya ebizingirwamu. Olwo nno aba asobola okulaba obanga embeera ye emusobozesa okubutuukiriza. Yeebuuza ebibuuzo nga bino: ‘Nnaasobola okutuukiriza obuvunaanyizibwa buno awatali kulagajjalira bintu ebirala ebikulu? Egimu ku mirimu gye nkola nsobola okugikwasa abalala nsobole okutuukiriza obuvunaanyizibwa obupya bwe baagala okunkwasa?’ Bwe kiba nti ekimu ku bibuuzo ebyo aba azzeemu nti nedda, ekyo kiyinza okuba nga kiraga nti kyandibadde kirungi obuvunaanyizibwa obwo buweebwe omuntu omulala asobola okubutuukiriza obulungi. Bwe tusaba Yakuwa atuwe amagezi era ne twekebera mu bwesimbu kisobola okutuyamba okwewala okukola ebintu ebisukka ku busobozi bwaffe. Bwe tuba abeetoowaze kisobola okutuyamba okugaana obuvunaanyizibwa obwo.
18. (a) Obwetoowaze bunaatukubiriza kukola ki nga tukwasiddwa obuvunaanyizibwa obulala? (b) Okusinziira ku Abaruumi 12:3, omuntu omwetoowaze alina kwetwala atya?
18 Ng’ekyokulabirako kya Gidiyooni bwe kiraga, bwe tuba ab’okutuukiriza obuvunaanyizibwa obupya obuba butuweereddwa, tulina okukolera ku bulagirizi bwa Yakuwa n’okumusaba atuyambe. Bayibuli etukubiriza ‘okuba abeetoowaze nga tutambula ne Katonda.’ (Mi. 6:8) N’olwekyo, bwe tuweebwa obuvunaanyizibwa obulala, tusaanide okusaba Yakuwa n’okufumiitiriza ku ebyo by’atugamba okuyitira mu Kigambo kye n’ekibiina kye. Tulina okutuukanya amakubo gaffe n’amakubo ga Yakuwa. Ka bulijjo tukijjukire nti ‘obwetoowaze bwa Yakuwa bwe butufuula ab’ekitiibwa.’ (Zab. 18:35) Bwe tuba abeetoowaze tetujja kwetwala kuba ba kitalo, ate era tetujja kwenyooma.
19. Lwaki tulina okuba abeetoowaze?
19 Okuva bwe kiri nti Yakuwa ye Mutonzi waffe era ye Mufuzi w’Obutonde Bwonna, omuntu omwetoowaze awa Yakuwa ekitiibwa ky’agwanidde okuweebwa. (Kub. 4:11) Omuntu omwetoowaze aba mumativu n’ekifo ky’alina mu kibiina kya Yakuwa. Omuntu omwetoowaze assa ekitiibwa mu balala, era ekyo kireetawo obumu mu kibiina. Omuntu ng’oyo teyeetwala kuba wa waggulu ku balala, era aba mwegendereza, ekyo ne kimuyamba okwewala okukola ebibi eby’amaanyi. Eyo ye nsonga lwaki abaweereza ba Yakuwa bonna basaanidde okuba abeetoowaze, era abantu ng’abo Yakuwa abatwala nga ba muwendo. Ate watya singa twolekagana n’embeera enzibu? Ekitundu ekiddako kijja kulaga engeri gye tuyinza okwoleka obwetoowaze nga tuli mu mbeera enzibu.


text:
EBIKWATAGANA N’EBIRI KUNGULU | ENGERI Y’OKWAŊŊANGA EBIKWERALIIKIRIZA
Okweraliikirira Ebizibu by’Amaka
Janet agamba nti: “Taata wange olwafa, omwami wange yaŋŋamba nti yali afunyeeyo omukazi omulala. Oluvannyuma lw’akaseera katono, yapakira ebintu bye n’andekawo n’abaana baffe babiri awatali kututegeeza wadde okutusiibula.” Janet yafuna omulimu, naye ssente ze baali bamusasula zaali ntono nnyo nga tasobola kumalayo bbanja lya nnyumba yaabwe. Ate ng’oggyeeko eby’enfuna, waliwo ebintu ebirala ebyali bimweraliikiriza. Janet agamba nti: “Ow’okuba nnalina okutuukiriza obuvunaanyizibwa bwonna ekyo kyandeetera okweraliikirira ennyo. Nnawuliranga bubi olw’okuba nnali sisobola kuwa baana bange buli kimu kye baali beetaaga ng’abazadde abalala. Ne leero mpulira bubi bwe ndowooza ku ngeri abantu abalala gye batutwalamu nze n’abaana bange. Oboolyawo balowooza nti saakola kyonna ekisoboka okukuuma obufumbo bwange.”
Okusaba kuyamba Janet okufuga ebirowoozo bye era n’okunyweza enkolagana ye ne Yakuwa. Janet agamba nti: “Olw’okuba obudde bw’ekiro buba busirifu, bwe businga okumbeerera obuzibu kubanga mba ndowooza nnyo ku ebyo ebinneeraliikiriza. Okufuna otulo, mmala kusaba n’okusoma Bayibuli. Abafiripi 4:6, 7 kye kyawandiikibwa kye nsinga okwagala. Kigamba nti: ‘Temweraliikiriranga kintu kyonna, naye mu buli nsonga mutegeezenga Katonda bye mwetaaga, nga musabanga, nga mwegayiriranga, era nga mwebazanga; era emirembe gya Katonda egisingira ewala ebirowoozo byonna gijja kukuuma emitima gyammwe n’ebirowoozo byammwe.’ Mmaze ebiro bingi nga nsaba Yakuwa era annyambye okufuna emirembe mu mutima.”
Ebigambo Yesu bye yayogera ng’ayigiriza ku Lusozi bikwata ku kweraliikirira okwa buli ngeri. Yagamba nti: “Kitammwe Katonda amanyi ebintu bye mwetaaga nga temunnaba na kubimusaba.” (Matayo 6:8) Ffenna twetaaga okusaba Katonda kubanga okusaba ye ngeri enkulu etuyamba ‘okusemberera Katonda.’ Bwe tukola bwe tutyo, Katonda naye ‘atusemberera.’
Ng’oggyeeko okufuna obuweerero nga waliwo ebitweraliikiriza, bwe tusaba Yakuwa, oyo “awulira okusaba,” abaako ky’akolawo okutuyamba. (Zabbuli 65:2) Eyo ye nsonga lwaki yakubiriza abagoberezi be “okusabanga bulijjo awatali kulekulira.” (Lukka 18:1) Tusaanide okuba abakakafu nti bwe twoleka okukkiriza nga bulijjo tusaba Katonda atuyambe era atuwe obulagirizi, ajja kutuyamba. Tetusaanidde kubuusabuusa nti Yakuwa ayagala nnyo okutuyamba era nti alina obusobozi obwo. Bwe ‘tusaba bulijjo’ kiraga nti tulina okukkiriza okw’amaanyi.
KYE KITEGEEZA OKUBA N’OKUKKIRIZA
Naye okukkiriza kye ki? Okukkiriza kuzingiramu ‘okumanya’ Katonda. (Yokaana 17:3) Ekyo tukikola nga tusoma Bayibuli ne tufuna endowooza ya Katonda era ne kituyamba okukimanya nti Katonda alaba buli omu ku ffe era nti ayagala okutuyamba. Kyokka, okukkiriza okwa nnamaddala tekukoma ku kuyiga ku bikwata ku Katonda. Kizingiramu n’okukola omukwano ogw’oku lusegere naye. Nga bwe kitwala ekiseera okukola omukwano ogw’oku lusegere n’omuntu omulala, okukola omukwano ne Yakuwa nakyo kitwala ekiseera ekiwerako. Bwe tweyongera okuyiga ebikwata ku Yakuwa, ‘okukola ebintu ebimusanyusa,’ n’okufuna obuyambi bwe, okukkiriza kwaffe “kugenda kweyongera.” (2 Abakkolinso 10:15; Yokaana 8:29) Okwo kwe kukkiriza okuyamba Janet okwaŋŋanga ebimweraliikiriza.
Janet agamba nti: “Engeri Yakuwa gy’annyambamu buli kiseera y’ennyambye okunyweza okukkiriza kwange. Emirundi mingi twayolekagana n’obutali bwenkanya obutaali bwangu kwaŋŋanga. Olw’okuba twasaba nnyo Yakuwa, yatuyamba okubwaŋŋanga mu ngeri gye nnali sisuubira. Bwe nneebaza Yakuwa, kinzijukiza ebintu ebingi by’ankoledde. Bulijjo atuyamba mu kiseera ekituufu. Ate era annyambye okufuna emikwano egya nnamaddala, baganda bange ne bannyinaze Abakristaayo. Bulijjo bannyamba era bateereddewo abaana bange ekyokulabirako ekirungi.” *
“Mmanyi ensonga lwaki Yakuwa ‘akyawa okugoba abakazi’ nga bwe kiragibwa mu Malaki 2:16. Omufumbo bw’ayabulira munne, obwo buba butali bwesigwa, era oyo gwe baabulidde asigala mu nnaku ya maanyi. Kati wayiseewo emyaka egiwera okuva omwami wange lwe yanjabulira, wadde kiri kityo ebiseera ebimu mpulira ekiwuubaalo kya maanyi. Bwe mbeera mu mbeera ng’eyo mbudaabudibwa nnyo bwe nfuba okukolera omuntu omulala ekintu ekirungi.” Janet afuba obuteeyawula ku balala nga Bayibuli bw’egamba, era ekyo kimuyamba obuteeraliikirira kisukkiridde. *
Katonda ye ‘kitaawe w’abo abatalina ba kitaabwe, era akuuma bannamwandu.’
Janet agamba nti: “Mbudaabudibwa buli lwe nkijjukira nti Katonda ye ‘kitaawe w’abo abatalina ba kitaabwe, era akuuma bannamwandu.’ Tasobola kutwabulira ng’omwami wange bwe yakola.” (Zabbuli 68:5) Janet akimanyi nti Katonda tatugezesa “na bintu bibi.” Wabula, “agabira bonna” amagezi era atuwa “amaanyi agasinga ku ga bulijjo” tusobole okwaŋŋanga ebitweraliikiriza.
Naye ate singa tuba tweraliikirira olw’okuba obulamu bwaffe buli mu kabi?
^ lup. 10 Okumanya ebisingawo ku ngeri y’okwaŋŋanga ebikweraliikiriza, laba Awake! eya Jjulaayi 2015 erina omutwe ogugamba nti, “Are You in Control of Your Life?” era osobola okugifuna ne ku mukutu www.jw.org.


text:
Ebikuyamba Okuyiga
Wanula ebikuyamba okuyiga bino, era obikozese ng’osoma akatabo Kiki Ddala Bayibuli ky’Eyigiriza? Wekkaanye by’okkiririzaamu, weekenneenye Bayibuli ky’eyigiriza era yiga engeri gy’oyinza okunnyonnyola abalala by’okkiririzaamu.
Biki Bye Tuyiga mu Bayibuli?
Akatabo kano akakozesebwa mu kuyigiriza abantu Bayibuli kasobola okukuyamba okumanya Bayibuli ky’eyogera ku bintu ebitali bimu, gamba ng’ensonga lwaki tubonaabona, bwe tufa tulaga wa, engeri y’okufuna essanyu mu maka, n’ebirala.
Tusonyiwe, kino tekiriiwo kati mu lulimi luno.


text:
Baibuli Mali Eyegesa Ki?
Ekitabu kinu ekirukwegesa Baibuli kikozerwe omu mulingo ogurukusobora kukukonyera kwega ha masomo agarukwahukana omu Baibuli otwaliremu habwaki tubonabona, kiki ekitubaho obu tufa,omulingo tusobora kuba n’amaka agarumu okusemererwa hamu n’ebindi bingi.
Kinu Nikyo Kyali Kigendererwa kya Ruhanga?
Nosobora kuba n’oyekaguza habwaki haroho ebizibu bingi omu kasumi kanu. Obaire okimanyire ngu baibuli n’egamba ngu haroho empinduka ezirukwija kandi ngu naiwe nosobora kugasirwa?
ESUURA 1
Amananu Agarukukwata Hali Ruhanga Nigo Garaha?
Notekereza Ruhanga nakufaaho iwe nk’omuntu? Yega ha miringo ye n’omulingo osobora kumwirra haihi.
ESUURA 2
Baibuli—Ekitabu Ekyarugire Hali Ruhanga
Baibuli n’esobora kukukonyera eta kugumisiriza ebizibu byawe? Habwaki n’osobora kwesiga obunabbi bwayo?
ESUURA 3
Ekigendererwa kya Ruhanga Hali Ensi Nikyo Kiraha?
Ekigendererwa kya Ruhanga hali ensi kirihikirra? obu kiraba nukwo kiri,kiribaho di?
SUURA 4
Yesu Kristo Nuwe Oha?
Manya habwaki Yesu nuwe Masiya ayaraganizibwe, mbere yarugire, kandi habwaki nuwe Omwana omu wenka owa Ruhanga.
ESUURA 5
Ekicunguro—Kisembo kya Ruhanga Ekirukuki’rayo Kimu Oburungi
Ekicunguro nikyo kiki? n’osobora ota kugasirwa?
ESUURA 6
Abafu Bali Nkaha?
Yega eki Baibuli eyegesa ha nsonga habwaki abantu bafa kandi abafu bali nakaha.
ESUURA 7
Okunihira Okuhikire Hali Abagonzebwa Baawe Abafiire
Oferirwe abagonzebwa wawe? Nikisoboka kwongera okabarora? Yega eki Baibuli eyegesa ha kuhumbuka.
ESUURA 8
Obukama bwa Ruhanga Nikyo Kiki?
Abantu baingi nibamanya esaara ya Isitwe ali omu iguru. Ebigambo: “Obukama bwawe buije” nibimanyisa ki?
ESUURA 9
Mali Tuli omu “Biro bya Hanyuma”?
Wetegereze ebikorwa n’entekereza z’abantu abatwetoroire omulingo zirukwoleka ngu tuli omu “biro bya hanyuma” ebi Babuli ya balizeho.
ESUURA 10
Ebihangirwe eby’Omwoyo—Omulingo Ogu Bikutukwataho
Baibuli ebazaaho bamaraika n’abadaimoni. Ebihangirwe eby’omwoyo binu biriyo kwo? Nibisobora kukwataho obwomeezi bwawe?
ESUURA 11
Habwaki Ruhanga Alekereho Okubonabona?
ESUURA 12
Kwetwara omu Mulingo Ogurukusemeza Ruhanga
Nikisoboka kwetwara omu mulingo ogurukusemeza Yahwe. Amananu gali, nosobora kufoka munywani wa Ruhanga.
ESUURA 13
Kurora Obwomezi omu Mulingo Ruhanga Aburora
Yahwe arora ata kwihamu enda, kutekwamu esagama, hamu n’obwomezi bw’ekisoro?
ESUURA 14
Omulingo gw’Okufooramu Amaka Ganyu Agarukusemeza
Okugonza Yesu oku yayolekere kyokurorraho hali banyineka, banyinabwenge, abazaire, hamu n’abaana . Kiki eki turukumwegeraho?
ESUURA 15
Okuramya Ruhanga okw’Asiima
Wetegereze obumanyiso mukaaga oburukwoleka abo abali omu diini ey’amananu.
ESUURA 16
Gumira ha Kuramya okw’Amananu
WBulemezi bwa mulingo ki obw’osobora kusanga obw’orukuba n’obalizaaho abandi enyikiriza zawe? Kandi nosobora ota kusoborra abandi enyikiriza yawe otababiihize?
ESUURA 17
Irra Haihi na Ruhanga Noraba omu Kusaba
Ruhanga akuhurra obw’osaba? Kugarukamu ekikaguzo eki, nikikwetagisa kubanza kwetegereza eki Baibuli eyegesa ha kusaba.
ESUURA 18
Okubatizibwa n’Enkoragana Yawe na Ruhanga
Madara ki agarukwetagisibwa kukuhikya ha kubatizwa okw’Ekikristaayo? Manya eki kirukumanyisa kandi n’omulingo kusemeriire kukorwamu.
ESUURA 19
Ikara omu Kugonza kwa Ruhanga
Nosobora ota kwoleka okusiima habw’ebintu byona Ruhanga akukoliire?
EBYONGIRWEHO
Ibara lya Ruhanga—Enkozesa Yalyo n’Amakuru Gaalyo
Ibara lya Ruhanga lihirwe omu mpindura za Babuli ezimu. habwaki? Kikuru kukozesa ibara lya Ruhanga?
EBYONGIRWEHO
Omulingo Obunabbi bwa Danieri Buranga Okwija kwa Masiya
Ruhanga akoleka obwire bwonyine obw’okwija kwa Masiya obu hakaba nihakyaburaayo emya erukuhingura omu 500. Soma ha Bunabbi bunu oburukusemeza!
EBYONGIRWEHO
Yesu Kristo—Masiya Ayaraganizibwe
Obunabbi bwona oburukubaza hali Masiya bukahikirizibwa hali Yesu. Kozesa Baibuli yawe kugumya ngu obunabbi obu bukahikirizibwa omu bwijwire.
EBYONGIRWEHO
Amananu Agarukukwata Hali Isiitwe, Omwana, n’Omwoyo Ogurukwera
Abantu baingi baikiriza ngu Baibuli eyegesa ha enyegesa ya Tiriniti. Ago mananu?
EBYONGIRWEHO
Obulyo Habwaki Abakristaayo ab’Amananu Batakozesa Omusalaba omu Kuramya
Mali Yesu akafeera ha musalaba? Soma eky’okugarukamu kuruga omu Baibuli.
EBYONGIRWEHO
Eky’Ekiro kya Mukama Waitu—Omukoro Oguheisa Ruhanga Ekitinisa
Abakristaayo nibaragirwa kuba n’Omukoro og’okwijuka Okufa kwa Yesu?
EBYONGIRWEHO
Abantu Mali Baine Ekintu Ekitarukurorwa Kandi Ekitarukufa?
Abantu baingi batekereza ngu abantu baine ekitarukurorwa kandi ekitafa. Ekigambo kya Ruhanga nikitugambira?
EBYONGIRWEHO
Okuzimu (Sheol na Hades) Nikyo Kiki?
Empindura ezindi eza Baibuli nizikozesa ekigambo “ekituuro” rundi “gehena” kumanyisa Sheol na Hades. Ebigambo binu mali nibimanyisa kin
EBYONGIRWEHO
Ekiro ky’Okucwa Omusango-Nikimanyisa Ki?
Somaho orole omulingo Ekiro ky’Okucwa Omusango kiraletera abantu abesigwa.
EEBYAYONGIRWEHO
1914—Mwaka Mukuru Muno omu Bunabbi bwa Baibuli
Bwakaiso ki oburoho oburukwoleka ngu 1914 gukaba mwaka mukuru?
EBYONGIRWEHO
Mikaeri Maraika Omukuru Nuwe Oha?
Baibuli n’etusobororra maraika onu omukuru. Yega ebirukukiraho ebirukumukwataho hamu n’ebi arukukora omu kasumi kanu.
EBYONGIRWEHO
Kwetegereza “Baburoni Orukoto”
Ekitabu ekirukwtwa Okusuku’rwa nikibazaho omukazi arukwetwa “Baburoni Orukoto.” Mukazi wenyine? Baibuli emubazaho ki?
EBYONGIRWEHO
Yesu Akazarwa omu Desemba?
Tekerezaho ensisana y’obwire omu Beterehemu omu kasumi k’omwaka aka Yesu yazalirwemu. eki nikikwegesa ki?
EBYONGIRWEHO
Twakukulize Ebiro Bikuru?
Endugirro ey’ebiro ebikuru ebikira kujaguzibwa omu kiikaro nambere oli niyo eha? Eby’okugarukamu nibisobora kukuhuniriza.


text:
AKAKIIKO ka Palamenti ak’ebyobulamu kasabye Gavumenti okwanguya okuleeta etteeka erigenda okulung’amya entegeka z’eddwaliro ly’e Mulago ez’okutandika...
Emmotoka emutomedde n'alaajanira abaana be abato
OMUKAZI asobeddwa oluvannyuma lw'okuzaala omwana ng'alina emitwe ebiri!
OMUSAABAZE akubiddwa essasi mu kabina , poliisi ng'egoba mmotoka mwe babadde batambulira oluvannyuma lwa ddereeva okugaana okuyimirira.
ABABAKA ba Palamenti beemulugunyirizza Gavumenti olw’ensimbi entono z’ewa eddwaliro ly'e Mulago okugula eddagala.
12 Jun 2017
12 Jun 2017
12 Jun 2017
12 Jun 2017
12 Jun 2017


text:
Olukiiko lw’ebyokwerinda Pulezidenti lwe yatuuzizza mu maka g’Obwapulezidenti e Ntebe wiiki ewedde, mwe yasisinkanidde abaduumizi ba poliisi mu bitundu eby’enjawulo, ba RDC, ba DISO n’abalala.
Ensonda ezaabadde mu lukiiko luno zaategeezezza nti Pulezidenti yayogedde eri abakulira ebitongole by’ebyokwerinda nga n’omuduumizi wa poliisi mu ggwanga, Gen. Kale Kayihura mw’ali n’amubuuza ensonga eyaggyisa Muhammed Kirumira mu Kampala.
Baamunnyonnyodde n’asigala nga tamatidde, kwe kulagira bamutegekere olukiiko asisinkane Kirumira era kyakoleddwa.
Yamusisinkanye mu gamu ku maka ge n’amunnyonnyola bingi ebyamuviirako okumukyusa okuva we yali ng’omuduumizi wa poliisi ya Kampalamukadde ne bamusindika e Buyende.
Ensonda zaategeezezza nti ensisinkano yabaddemu bingi okuli n’okulagira Kirumira akomezebwewo mu Kampala mu bwangu nga bamwongedde ne ku mayinja.
Museveni teyakkirizza Kayihura kubeera mu nsisinkano eno.
KIRUMIRA NE BY’AZZE AKOLA:
- Kirumira yaweerereza ku poliisi ya Kampalamukadde ng’alina ejjinja limu we baamuggya okumuteeka ku poliisi ku kisaawe e Nakivubo.
- Wano yakolawo okumala ekiseera ne bamuzzaayo ku kitebe e Kampalamukadde.
- Yalinnyisibwa ku ddaala ne bamusindika e Nakulabye n’afufumya ababbi era eno yavaayo nga yeekokkola nti abagaba ebicupuli bamulimiridde mu bakama be ne bamukyusa.
- Yasindikibwa e Kikaaya eno gye yataayiriza abavubuka ba Kasolo group era ajjukirwa ng’avuga akagaali ku Northern Bypass ng’agoba ababbi.
- Oluvannyuma yasindikibwa e Nansana. l Nayo yavaayo ng’ababbi bamwasimula bugolo ne bamuzza mu Kisenyi ku poliisi ya Muzaana.
- Oluvannyuma yaddizibwa e Nansana kyokka eno yafunirayo ebizibu ne bamuggalira era yasinziira mu kaduukulu e Nsambya n’ayogera n’abaamawulire ku ssimu.
- Baamusindika n’addayo okutendekebwa e Jinja olwavaayo ne bamusindika e Kasese ku nsalo ya Uganda ne Congo.
- Yakomezeddwaawo mu Kampala ng’afunye amayinja asatu n’afuulibwa omuduumizi wa poliisi ya Kampalamukadde we baamuggye okumutwala e Buyende.
EKIWALIRIZZA PULEZIDENTI OKUMUKOMYAWO:
Yonna gy’avudde, abantu basigala bamukaabira nti abeera abayambyeko okukkakkanya ababbi era gye buvuddeko ab’e Nansana baatuuzizza olukiiko lw’ebyokwerinda abatuuze nga balaajana nti ettemu lisusse batta abakazi nga basoose kubasobyako.
Mu lukiiko luno abatuuze mwe baategeerezza nti ekiseera Kirumira we yabeererayo, bino byali biweddewo ate bizzeemu kiseera kino.


text:
BW’OBA olina abantu bo e Busoga ng’oludde okubawuliza, y’essaawa okutuukayo obalabe ekiriyo si kulwa nga bakufaako nga totegedde!
Enjala eri mu bitundu by’e Busoga abaayo ejula kubatta era kati famire ezimu bwe zirya ekyemisana, ekyeggulo bakirunga mu mmindi sso ng’abalala kati basiibirira ffene, miyembe n’obuugi obutaliimu ssukaali.
Enjala okusinga eri mu disitulikiti y’e Buyende ne Kamuli sso nga ne ku maduuka, ebbeeyi y’ebintu yeekanamye, era ebadde emmere kati kafuuse kamere.
Embeera eno yeeraliikirizza abantu bangi mu kiseera kino nga balindirira amakungula ga July.
Okusinziira ku ssentebe w’eggombolola y’e Kagulu, Stephen Malagala, yagambye nti, “Kati akalembereza akaliwo ka miyembe egiyambye famire ennyingi, era tusaba sizoni yaagyo ereme kuggwaako tuleme kusigala nga twayuuya.”
Yagambye nti ebbula ly’emmere livudde ku kyeya ekyakuba ebyalo wakati wa December 2015 ne March 2016, era enkuba we yatonnyera nga lumonde avunze. Ku byalo; Igalaza, Nabbuku, Bukutula, Nkoone, Nsomba n’ebirala, famire ezimu ziwanula ebibbo by’emiyembe ne batuula okwo okwetaasa.
Abaana abato be bawa ku kuugi ne banywako. “Obuwunga nabwo kati tetukyabusobola. Kkiro kati eri wakati wa 1,200/- ne 2,000/-,” Rev. Robert Waiswa, Omwawule w’ekkanisa ya e Igalaza bwe yagambye.
Ye ow’ebyokwerinda mu ggombolola y’e Kagulu, Mubarak Bakaaki, yatidde nti kati n’obubbi bwandyeyongera n’asaba aboobuyinza okubaako kye bakolawo. Ebbeeyi y’emmere mu maduuka erinnye.
Kkiro ya muwogo omukalu eyali mu 300/- kati eri ku 800/-, kasooli eyali ku 400/- kati ali ku 1,000/-.
Omuceere ogwali ku 2,200/- kati guli wakati wa 2,800/- ne 3,600/-, ensawo y’obumonde eyali ku 80,000/- kati eri ku 160,000/-, emirengo gya muwogo ne lumonde egyali ku 1,000/- kati giri ku 2,000/- sso ng’akalo kaavudde ku 2,400/- ne kadda ku 3,000/-.
Akulira ebyobulimi e Buyende, Dr. Fredrick Kabbale yalabudde abantu okukozesa enkuba n’obuvunaanyizibwa nga buli etonnya babaako ne kye basimba.


text:
EKIBUUZO 3
Nsaanidde Kwogera Ntya ne Bazadde Bange?
KIKI KYE WANDIKOZE?
Lowooza ku mbeera eno: Olunaku Lwakusatu akawungeezi. Omuvubuka ayitibwa Geoffrey ow’emyaka 17, amalirizza emirimu gye baamuwadde okukola era kati ayagala kuwummulako. Atuula mu ntebe n’assaako ttivi.
Mu kiseera ekyo taata we ajja n’ayimirira mu mulyango, era alabika nga si musanyufu. Amugamba nti:
“Geoffrey! Lwaki omalira ebiseera ku ttivi nga wandibadde oyambako muto wo ku bye baamuwadde okukola ku ssomero? Lwaki olinda buli kimu bakikugambe bugambi?”
Geoffrey atolotoomu. Agamba nti: “Omuntu ne bw’okola emirimu egyenkana wa tebakusiima.
Taata we asembera n’amubuuza nti: “Kiki ky’ogambye?”
Geoffrey amuddamu n’ebbogo nti, “Tewali.”
Ekyo kinyiiza nnyo taata we, n’amugamba nti: “Toddangamu okunziramu bw’otyo.”
Singa ggwe Geoffrey, kiki kye wandikoze okwewala embeera eyo okubaawo?
LOWOOZA KU KINO!
Empuliziganya wakati wo ne bazadde bo eyinza okugeraageranyizibwa ku kuvuga emmotoka. Bw’osanga emisanvu mu kkubo onoonya ekkubo eddala.
EKYOKULABIRAKO:
Omuwala ayitibwa Leah agamba nti: “Nkaluubirirwa okwogera ne taata wange. Oluusi bwe mba njogera naye, ŋŋenda okuwulira ng’aŋŋamba nti: ‘Mpozzi obadde ogamba ki?’”
WALIWO EBINTU NGA BISATU LEAH BY’AYINZA OKUKOLA.
Okukangula eddoboozi.
Leah agamba nti, “Taata bye nkugamba bikulu! Wuliriza!”
Okulekera awo okwogera ne taata we.
Leah asalawo okusirika n’atabuulira taata we ku kizibu ky’alina.
Okulindirira ekiseera ekituufu okwogerako ne taata we.
Leah alindirira ekiseera ekituufu n’ayogerako ne taata we, oba amuwandiikira ebbaluwa n’amutegeeza ekizibu kye.
Ku ebyo ebisatu, kiki kye wandikubirizza Leah okukola?
LOWOOZA KU KINO: Taata wa Leah alina ebimuwugudde ebimulemesa okussaayo omwoyo. Leah bw’asalawo okukangula eddoboozi, taata we ajja kumwekanga bwekanzi kubanga abadde tassizzaayo mwoyo. Ekyo tekijja kuleetera taata we kumuwuliriza era kijja kulaga nti tamusizzaamu kitiibwa. (Abeefeso 6:2) N’olwekyo, okukola ekyo tekirina gwe kiyamba.
Wadde ng’okusalawo okulekera awo okwogera ne taata we kyangu okukola, tekiba kya magezi. Lwaki? Kubanga Leah bw’aba ow’okumanya engeri y’okukwatamu ekizibu kye, aba yeetaaga okwogera ne taata we, era taata we bw’aba ow’okumuyamba, alina okumanya ekizibu Leah ky’alina. Okusirika tekiyamba.
Leah bw’alindirira ekiseera ekituufu okwogerako ne taata we afaananako omuvuzi w’emmotoka atakkiriza misanvu kumulemesa kweyongerayo mu lugendo lwe. Ate bw’asalawo okuwandiikira taata we ebbaluwa, afunirawo obuweerero.
Leah bw’asalawo okuwandiika ebbaluwa, kimusobozesa okusengeka obulungi ensonga z’ayagala okutegeeza taata we. Taata we bw’asoma ebbaluwa eyo, aba asobola bulungi okutegeera Leah ky’abadde agezaako okumugamba. N’olwekyo, ekisingako obulungi kwe kulinda ekiseera ekituufu okwogera ne taata we oba okumuwandiikira ebbaluwa. Ekyo kituukana n’okubuulirira kuno okuli mu Bayibuli: “Tukole ebyo ebireeta emirembe.”
Biki ebirala Leah by’ayinza okukola?
Bw’oba olina ekirala ky’olowooza, kiwandiike wano wansi. Era wandiika ebyo ebiyinza okuvaamu singa Leah akikola.
WEEWALE OKWOGERA MU NGERI EYINZA OKULEETERA ABALALA OKUKUTEGEERA OBUBI
Kijjukire nti ekyo ky’oyogedde n’ekyo bazadde bo kye balowooza nti ky’oyogedde biyinza okuba eby’enjawulo.
NG’EKYOKULABIRAKO:
Bazadde bo bayinza okukubuuza ensonga lwaki toli musanyufu, ggwe n’obaddamu nti: “Nnina ekizibu naye siri mwetegefu kukyogerako.”
Bo bayinza okukitwala ng’agambye nti: “Siyinza kubabuulira kizibu kyange kubanga sibeesiga. Ekizibu kyange nja kukibuulirako mikwano gyange so si mmwe.”
Kuba akafaananyi ng’olina ekizibu eky’amaanyi era bazadde bo ne bakugamba nti baagala okukuyamba. Bw’obagamba nti: “Temufaayo, nja kukyemalira.”
Bazadde bo bayinza okukitwala ng’agambye nti:
Engeri entuufu gye wandibazzeemu yandibadde:


text:
Chapter 19
1 Awo Akabu n'abuulira Yezeberi byonna Eriya bye yakola era bwe yatta bannabbi bonna n'ekitala.
2 Awo Yezeberi n'atumira Eriya omubaka ng'ayogera nti Bakatonda bankole bwe batyo n'okukirawo, bwe sirifuula obulamu bwo okuba ng'obulamu bw'omu ku bo enkya bwe buliba nga kampegaano.
3 Awo bwe yalaba ekyo n'agolokoka n'agenda olw'obulamu bwe, n'ajja e Beeruseba ekya Yuda, n'alekayo omuddu we.
4 Naye ye yennyini n'atambula olugendo olw'olunaku lumu mu ddungu, n'ajja n'atuula wansi w'omwoloola: ne yeesabira okufa; n'ayogera nti Kinaamala; kaakano, ai Mukama, nziyaako obulamu bwange; kubanga sisinga bajjajjange obulungi.
5 N'agalamira ne yeebaka wansi w'omwoloola; kale, laba malayika n'amukomako, n'amugamba nti Golokoka olye.
6 N'atunula, kale, laba, omugaati nga guli awali omutwe gwe ogwokeddwa ku manda n'akasumbi ak'amazzi. N'alya n'anywa n'agalamira nate.
7 Malayika wa Mukama n'ajja nate omulundi ogw'okubiri n'amukomako n'ayogera nti Golokoka olye; kubanga olugendo lukuyinze obunene.
8 N'agolokoka n'alya n'anywa, n'atambula mu maanyi ag'emmere eyo ennaku amakumi ana emisana n'ekiro n'atuuka e Kolebu olusozi lwa Katonda.
9 N'atuukayo n'ayingira mu mpuku, n'asula omwo; kale, laba, ekigambo kya Mukama ne kimujjira, n'amugamba nti Okola ki wano, Eriya?
10 N'ayogera nti Nkwatiddwa obuggya bungi ku lwa Mukama Katonda ow'eggye; kubanga abaana ba Isiraeri balese endagaano yo, basudde ebyoto byo, era basse bannabbi bo n'ekitala: nange, nze nzekka, nze nsigaddewo; n'obulamu bwange babunoonya okubuggyawo.
11 N'ayogera nti Fuluma oyimirire ku lusozi mu maaso ga Mukama. Kale, laba, Mukama n'ayitawo, embuyaga nnyingi ez'amaanyi ne zimenya ensozi ne zaasa enjazi mu maaso ga Mukama; naye Mukama nga tali mu mbuyaga: awo oluvannyuma lw'embuyaga kikankano kya nsi; naye Mukama nga tali mu kikankano ky'ensi:
12 awo oluvannyuma lw'ekikankano muliro; naye Mukama nga tali mu muliro: awo oluvannyuma lw'omuliro ddoboozi ttono lya ggonjebwa.
13 Awo olwatuuka Eriya bwe yaliwulira, ne yeebikka amaaso ge mu munagiro, n'afuluma n'ayimirira mu mulyango gw'empuku. Kale, laba, ne wamujjira eddoboozi, ne lyogera nti Okola ki wano, Eriya?
14 N'ayogera nti Nkwatiddwa obuggya bungi ku lwa Mukama Katonda ow'eggye; kubanga abaana ba Isiraeri balese endagaano yo; basudde ebyoto byo, era basse bannabbi bo n'ekitala; nange, nze nzekka, nze nsigaddewo; n'obulamu bwange babunoonya okubuggyawo.
15 Awo Mukama n'amugamba nti Genda oddeyo mu kkubo lyo eri eddungu ery'e Ddamasiko: kale bw'olituuka ofukanga amafuta ku Kazayeeri okuba kabaka w'e Busuuli:
16 ne Yeeku mutabani wa Nimusi omufukangako amafuta okuba kabaka wa Isiraeri: ne Erisa mutabani wa Safati ow'e Aberumekola omufukangako amafuta okuba nnabbi mu kifo kyo.
17 Awo olulituuka oyo anaawonanga ekitala kya Kazayeeri Yeeku anamuttanga: n'oyo anaawonanga ekitala kya Yeeku Erisa anaamuttanga.
18 Era naye ndyesigaliza akasanvu mu Isiraeri amaviivi gonna agatafukaamiriranga Baali na buli kamwa akatamunywegeranga.
19 Awo n'avaayo n'asanga Erisa mutabani wa Safati eyali ng'alima ng'alina mu maaso ge emigogo gy'ente kkumi n'ebiri, ye ng'alina ogw'ekkumi n'ebiri: awo Eriya n'asomoka okugenda gy'ali n'amusuulako omunagiro gwe.
20 Awo n'aleka ente, n'adduka mbiro okugoberera Eriya, n'ayogera nti Nkwegayiridde, ka mmale okunywegera kitange ne mmange, ndyoke nkugoberere. N'amugamba nti Ddayo; kubanga nkukoze ki?
21 N'addayo n'atamugoberera n'addira omugogo gw'ente n'azitta, n'afumba ennyama yaazo n'ebintu eby'ente, n'agabira abantu ne balya. Awo n'agolokoka n'agoberera Eriya n'amuweereza.


text:
Chapter 20
1 Mukama akuddemu ku lunaku olw'okunakuwala; Erinnya lya Katonda wa Yakobo likugulumizenga waggulu;
2 Akuweerezenga okubeerwa mu kifo ekitukuvu, Akuwenga amaanyi agava mu Sayuuni;
3 Ajjukirenga bye wawaayo byonna, Akkirizenga ssaddaaka yo enjokye; (Seera)
4 Akuweenga omutima gwo kye gwagala, Atuukirizenga okuteesa kwo kwonna.
5 Tunaawangulanga mu bulokozi bwo, Ne mu linnya lya Katonda waffe tunaawanikanga ebendera zaffe: Mukama atuukirizenga by'osaba byonna.
6 Kaakano mmanyi nga Mukama alokola oyo gwe yasiiga amafuta; Alimuddamu ng'ayima mu ggulu lye ettukuvu N'obulokozi obuwonya obw'omukono gwe ogwa ddyo.
7 Abalala beesiga amagaali, n'abalala beesiga embalaasi: Naye ffe tunaayogeranga erinnya lya Mukama Katonda waffe.
8 Bakutamye bo ne bagwa: Naye ffe tugolokose, ne tuyimirira.
9 Lokola, Mukama: Kabaka atuddemu bwe tukoowoola.


text:
Chapter 21
1 Awo olwatuuka oluvannyuma lw'ebyo Nabosi Omuyezuleeri yalina olusuku olw'emizabbibu olwali mu Yezuleeri kumpi n'olubiri lwa Akabu kabaka w'e Samaliya.
2 Awo Akabu n'agamba Nabosi nti Mpa olusuku lwo olw'emizabbibu mbeere nalwo okuba olusuku lw'enva, kubanga luli kumpi n'ennyumba yange; nange ndikuwa mu kifo kyalwo olusuku olw'emizabbibu olusinga obulungi: oba bw'onoosiima, ndikuwa ebintu ng'omuwendo gwalwo bwe guli.
3 Awo Nabosi n'agamba Akabu nti Mukama akiddize eri gye ndi nkuwe obusika bwa bajjajjange.
4 Awo Akabu n'ayingira mu nnyumba ye, ng'anyiikadde era ng'anyiize olw'ekigambo Nabosi Omuyezuleeri ky'amugambye: kubanga ayogedde nti Sijja kukuwa busika bwa bajjajjange. N'agalamira ku kitanda kye n'akyusa amaaso ge n'atakkiriza kulya ku mmere.
5 Naye Yezeberi mukazi we n'ajja gy'ali, n'amugamba nti Kiki ekinakuwazizza omwoyo gwo obwenkanidde awo, n'okulya n'otolya ku mmere?
6 N'amugamba nti Kubanga njogedde ne Nabosi Omuyezuleeri ne mmugamba nti Mpa olusuku lwo olw'emizabbibu olw'ebintu; oba bw'onoosiima, ndikuwa olusuku olw'emizabbibu olulala mu kifo kyalwo: n'addamu nti Sijja kukuwa lusuku lwange olw'emizabbibu.
7 Yezeberi mukazi we n'amugamba nti Ggwe ofuga nno obwakabaka bwa Isiraeri? golokoka olye ku mmere, omutima gwo gusanyuke: nze ndikuwa olusuku olw'emizabbibu olwa Nabosi Omuyezuleeri.
8 Awo n'awandiika ebbaluwa mu linnya lya Akabu, n'azissaako akabonero ke, n'aweereza ebbaluwa abakadde n'abakungu abaali mu kibuga kye era abaatuula awali Nabosi.
9 N'awandiika mu bbaluwa ng'ayogera nti Mulangire okusiiba, mumuteeke Nabosi waggulu mu bantu
10 muteeke abasajja babiri aba Beriali mu maaso ge, bamulumirize nga boogera nti Wakolimira Katonda ne kabaka. Mulyoke mumuggyewo, mumukasuukirire amayinja afe.
11 Awo abasajja ab'omu kibuga kye abakadde n'abakungu abaabeera mu kibuga kye ne bakola nga Yezeberi bw'abatumidde, nga bwe kyawandiikibwa mu bbaluwa ze yabaweereza.
12 Awo ne balangira okusiiba, ne bamuteeka waggulu Nabosi mu bantu.
13 Abasajja babiri abaana ba Beriali ne bayingira ne batuula mu maaso ge: abasajja ba Beriali ne bamulumiriza, nga balumiriza Nabosi mu maaso g'abantu, nga boogera nti Nabosi yakolimira Katonda ne kabaka. Awo ne bamuggya mu kibuga, ne bamukasuukirira amayinja n'afa.
14 Awo ne batumira Yezeberi nga boogera nti Nabosi akasuukiriddwa amayinja afudde.
15 Awo olwatuuka Yezeberi bwe yawulira Nabosi ng'akasuukiriddwa amayinja era ng'afudde, Yezeberi n'agamba Akabu nti Golokoka olye olusuku olw'emizabbibu olwa Nabosi Omuyezuleeri lwe yagaana okukuwa olw'ebintu kubanga Nabosi takyali mulamu naye afudde.
16 Awo olwatuuka Akabu bwe yawulira Nabosi ng'afudde, awo Akabu n'agolokoka okuserengeta mu lusuku olw'emizabbibu olwa Nabosi Omuyezuleeri okululya.
17 Awo ekigambo kya Mukama ne kijjira Eriya Omutisubi nga kyogera nti
18 Golokoka oserengete okusisinkana ne Akabu kabaka wa Isiraeri atuula mu Samaliya laba, ali mu lusuku olw'emizabbibu olwa Nabosi gy'aserengese okululya.
19 Era onoomugamba nti Bw'atyo bw'ayogera Mukama nti Osse era olidde? era onoomugamba nti Bw'atyo bw'ayogera Mukama nti Mu kifo embwa mwe zaakombera omusaayi gwa Nabosi, embwa mwe zirikombera omusaayi gwo, weewaawo, ogugwo.
20 Awo Akabu n'agamba Eriya nti Ondabye, ggwe omulabe wange? N'addamu nti Nkulabye: kubanga weetunze okukola ebiri mu maaso ga Mukama ebibi.
21 Laba, adikuleetako akabi, era ndikwerera ddala, era ndimalawo eri Akabu buli mwana ow'obulenzi n'oyo asibiddwa n'atasibiddwa mu Isiraeri:
22 era ndifuula ennyumba yo okufaanana ennyumba ya Yerubowaamu mutabani wa Nebati n'okufaanana ennyumba ya Baasa mutabani wa Akiya olw'okusunguwaza kwe wansunguwaza n'oyonoonyesa Isiraeri.
23 Era Mukama n'ayogera ne ku Yezeberi nti Embwa ziririira Yezeberi awali ekigo eky'e Yezuleeri.
24 Owa Akabu anaafiiranga mu kibuga embwa zinaamulyanga; n’oyo anaafiiranga ku ttale ennyonyi ez'omu bbanga zinaamulyanga,
25 (Naye tewali eyafaanana Akabu eyeetunda okukola ebyali mu maaso ga Mukama ebibi Yezeberi mukazi we gwe yapikiriza.
26 N'akolanga eby'emizizo ennyo ng'agoberera ebifaananyi nga byonna bwe byali Abamoli bye baakolanga Mukama be yagoba mu maaso g'abaana ba Isiraeri.)
27 Awo olwatuuka Akabu bwe yawulira ebigambo ebyo, n'ayuza ebyambalo bye n'ayambala ebibukutu ku mubiri gwe n'asiiba n'agalamira ng'ayambadde ebibukutu n'atambula mpola.
28 Awo ekigambo kya Mukama ne kijjira Eriya Omutisubi nga kyogera nti
29 Olaba Akabu bwe yeetoowaza mu maaso gange? kubanga yeetoowaza mu maaso gange, sirireeta kabi ako ku mirembe gye: naye ku mirembe ya mutabani we bwe ndireeta akabi ako ku nnyumba ye.


text:
Tukulaze engeri Museveni gy’akunyizza Kayihura ku bya Kaweesi. Waliwo n’enkalu ku kunoonyereza ku banene mu poliisi ku bya Afende Kaweesi.
Omuvubuka abbye Janeza mu muzikiti e Nateete era Abasiraamu olumukutteko engalo ne bamussaamu ng’omulambo.
Jose Chameleone atutte pulomoota w’abayimbi, Charles Oryem amanyiddwa nga Sipapa ku poliisi ng’amulumiriza okwagala okumutta.
Mu Yiiya Ssente tukulaze bizinensi z’osobola okutandika ne kapito owa akakadde ka ssente n’otejjusa.
Mu Byemizannyo. Mukyala w’eyaliko kapiteeni wa Cranes, George Ssimwogerere yeegayiridde akulira FUFA, Moses Magogo ayimbule bba ali e Luzira ng’agamba embeera emusobedde.
Bino byonna ku 1,000/- zokka.


text:
Chapter 29
1 Ebyo bye bigambo eby'endagaano Mukama gye yalagira Musa okulagaana n'abaana ba Isiraeri mu nsi ya Mowaabu, obutassaako ndagaano gye yalagaana nabo ku Kolebu.
2 Era Musa n'ayita Isiraeri yenna n'abagamba nti Mwalaba byonna Mukama bye yakolera mu maaso gammwe mu nsi y'e Misiri eri Falaawo n'eri abaddu be bonna n'eri ensi ye yonna;
3 okukema okukulu amaaso go kwe gaalaba, n'obubonero, n'eby'amagero biri ebikulu:
4 naye Mukama tabawadde mutima gwa kutegeera n'amaaso ag'okulaba n'amatu ag'okuwulira ne leero.
5 Nange naakamaze emyaka ana nga mbakulembera mu ddungu: ebyambalo byammwe tebikaddiye ku mmwe, n'engatto yo tekaddiye ku kigere kyo.
6 Temwalyanga ku mmere so temwanywanga ku mwenge newakubadde ekitamiiza: mulyoke mumanye nga nze Mukama Katonda wammwe:
7 Era bwe mwatuuka mu kifo kino, Sikoni kabaka w'e Kesuboni ne Ogi kabaka We Basani ne basitula okulwana naffe, ne tubatta:
8 ne tulya ensi yaabwe, ne tugiwa Abalewubeeni n'Abagaadi n'ekitundu ky'ekika ky'Abamanase, okuba obutaka.
9 Kale mwekuumenga ebigambo eby'endagaano eno, mubikolenga; mulyoke mulabenga omukisa mu byonna bye mukola.
10 Muyimiridde leero mwenna mu maaso ga Mukama Katonda wammwe; abakulu bammwe, ebika byammwe, abakadde bammwe, n'abaami bammwe, be basajja bonna aba Isiraeri,
11 abaana bammwe abato, abakazi bammwe, ne munnaggwanga wo ali wakati mu nsiisira zo; okuva ku mutyabi w'enku zo okutuuka ku musenyi w'amazzi go:
12 olagaane endagaano ya Mukama Katonda wo ne mu kirayiro kye, by'alagaana naawe leero:
13 akunyweze leero gy'ali ye okubanga eggwanga, era abeerenga Katonda gy'oli, nga bwe yakugamba, era nga bwe yalayirira bajjajja bo Ibulayimu, Isaaka, ne Yakobo.
14 So siragaana ndagaano eno ne ndayira ekirayiro kino eri mmwe mwekka;
15 naye eri oyo ayimiridde wano awamu naffe leero mu maaso ga Mukama Katonda waffe, era n'eri oyo atali wano wamu naffe leero:
16 (kubanga mumaayi bwe twatuulanga mu nsi y'e Misiri; era bwe twaggukira wakati mu mawanga ge mwayitamu;
17 era mwalabanga eby'emizizo byabwe, n'ebifaanaayi byabwe, emiti n'amayinja, effeeza n'ezaabu, ebyali mu bo;)
18 walemenga okuba mu mmwe omusajja oba mukazi oba nnyumba oba kika, akyamya omutima gwe leero okuva ku Mukama Katonda waffe, okugenda okuweereza bakatonda ab'amawanga gali; walemenga okuba mu mmwe ekikolo ekibala akalulwe ne abusinso;
19 era olunaatuukanga ng'awulira ebigambo eby'ekikolimo kino, ne yeenyumiriza mu mutima gwe, ng'ayogera nti Naabanga n'emirembe ne bwe nnaatambuliranga mu bukakanyavu bw'omutima gwange, okuzikiriza oyo atobye wamu n'omukalu:
20 Mukama taamusonyiwenga; naye obusungu bwa Mukama n'obuggya bwe ne biryoka binyookera omusajja oyo, n'ekikolimo kyonna ekiwandiikiddwa mu kitabo kino kinaamubangako, era Mukama anaasangulanga erinnya lye okuliggya wansi w'eggulu.
21 Era Mukama anaamwawuliranga obubi okumuggya mu bika byonna ebya Isiraeri, ng'ebikolimo byonna bwe biri eby'endagaano ewandiikiddwa mu kitabo kino eky'amateeka.
22 Era ezzadde eririddawo abaana bammwe abaliyimuka okubaddirira, ne munnaggwanga aliva mu nsi y'ewala, balyogera, bwe baliraba ebibonyoobonyo by'ensi eyo n'endwadde Mukama z'agirwazizza;
23 era ng'ensi yaayo yonna kibiriiti na munnyo na kusiriira, nga si nsige, so tebala, so n'omuddo gwonna tegumera omwo, ng'okusuulibwa kw'e Sodoma ne Ggomola, Aduma ne Zeboyimu, Mukama bye yasuula mu busungu bwe ne mu kiruyi kye:
24 amawanga gonna galyogera nti Mukama ekimukozezza ensi eno bwe kityo kiki? okwokya kw'obusungu buno obungi makulu ki?
25 Abantu ne balyoka boogera nti Kubanga baaleka endagaano ya Mukama, Katonda wa bajjajja baabwe, gye yalagaana nabo bwe yabaggya mu nsi y'e Misiri;
26 ne bagenda ne baweereza bakatonda abalala, ne babasinza, bakatonda be baali tebamanyi, era be yali tabawadde
27 obusungu bwa Mukama kye bwava bubuubuuka ku nsi eno, okugireetako ekikolimo kyonna ekiwandiikiddwa mu kitabo kino;
28 kale Mukama n'abasimbula mu nsi yaabwe, mu busungu ne mu kiruyi ne mu kunyiiga okungi, n'abasuula mu nsi endala, nga leero.
29 Eby'ekyama biba bya Mukama Katobda waffe: naye ebibikkulibwa biba byaffe era bya baana baffe, emirembe gyonna; tulyoke tukolenga ebigambo byonna eby'omu mateeka gano.


text:
Chapter 14
1 Mukama n'agamba Musa nti
2 Lino lye linaabanga etteeka ly'omugenge ku lunaku olw'okulongoosebwa kwe: anaaleetebwanga eri kabona:
3 awo kabona anaafulumanga mu lusiisira; kabona n'akebera, kale, laba, endwadde y'ebigenge bw'eneebanga ewonye ku mugenge;
4 kale kabona anaalagiranga okutwalira oyo agenda okulongoosebwa ennyonyi bbiri ennongoofu ennamu, n'omuti omwerezi, n'olugoye olumyufu, n'ezobu:
5 awo kabona anaalagiranga okuttako emu ku nnyonyi mu kintu ky'ebbumba ku mazzi agakulukuta:
6 n'ennyonyi ennamu anaagiddiranga n'omuti omwerezi n'olugoye olumyufu n'ezobu, n'annyika ebyo n'ennyonyi ennamu mu musaayi gw'ennyonyi ettiddwa ku mazzi agakulukuta:
7 awo anaamansiranga ku oyo agenda okulongoosebwako ebigenge emirundi musanvu, n'amwatulira nga mulongoofu, n'ateera ennyonyi ennamu mu ttale mu bbanga.
8 N'oyo agenda okulongoosebwa anaayozanga engoye ze, n'amwa enviiri ze zonna, n'anaaba mu mazzi, kale anaabanga mulongoofu: oluvannyuma n'alyoka ayingira mu lusiisira, naye anaamalanga ennaku musanvu ng'ali bweru w'eweema ye.
9 Awo olunaatuukanga ku lunaku olw'omusanvu, anaamwanga enviiri ze zonna okuziggya ku mutwe gwe n'ebirevu bye n'ebisige bye, enviiri ze zonna anaazimwanga: era anaayozanga engoye ze, n'anaaba omubiri gwe mu mazzi, kale anaabanga mulongoofu.
10 Awo ku lunaku olw'omunaana anaddiranga abaana b'endiga abalume babiri abataliiko bulema, n'omwana gw'endiga omuluusi ogumu ogwakamaze omwaka ogumu ogutaliiko bulema, n'ebitundu bisatu eby'ekkumi eby'obutta obulungi okuba ekiweebwayo eky'obutta, obutabuddwamu amafuta, n'ekibya kimu eky'amafuta.
11 Ne kabona amulongoosa anaateekanga omuntu agenda okulongoosebwa n'ebintu ebyo mu maaso ga Mukama, ku mulyango gw'eweema ey'okusisinkanirangamu:
12 awo kabona anaddirangako gumu ku baana b'endiga omulume, n'aguwaayo okuba ekiweebwayo olw'omusango n’ekibya eky’amafuta, n’abiwuuba okuba ekiweebwayo ekiwuubibwa mu maaso ga Mukama.
13 anattirwanga omwana gw'endiga omulume mu kifo mwe battira ekiweebwayo olw'ekibi n'ekiweebwayo ekyokebwa, mu kifo ekiri mu kifo ekitukuvu: kubanga ekiweebwayo olw'ekibi nga bwe kiri ekya kabona, ekiweebwayo olw'omusango bwe kiri bwe kiti: ekyo kitukuvu nnyo;
14 kale kabona anaddiranga ku musaayi gw'ekiweebwayo olw'omusango, kabona n'aguteeka ku nsonda y'okutu okwa ddyo okw'oyo agenda okulongoosebwa, ne ku kinkumu eky'oku mukono gwe ogwa ddyo, ne ku kisajja eky'okukigere kye ekya ddyo:
15 kale kabona anaddiranga ku kibya ky'amafuta, n'agafuka mu kibatu eky'omukono gwe ye ogwa kkono:
16 awo kabona anannyikanga olunwe lwe olwa ddyo mu mafuta agali mu mukono gwe ogwa kkono, n'amansira ku mafuta n'olunwe lwe emirundi musanvu mu maaso ga Mukama:
17 ne ku mafuta agasigalawo agali mu mukono gwe kabona anaagateekanga ku nsonda y'okutu okwa ddyo okw'oyo agenda okulongoosebwa, ne ku kinkumu eky'oku mukono gwe ogwa ddyo, ne ku kisajja eky'oku kigere kye ekya ddyo, ku musaayi gw'ekiweebwayo olw'omusango:
18 n'amafuta agasigalawo agali mu mukono gwa kabona anaagateekanga ku mutwe gw'oyo agenda okulongoosebwa: era kabona anaamutangiriranga mu maaso ga Mukama.
19 Era kabona anaawangayo ekiweebwayo olw'ekibi, n'atangirira oyo agenda okulongoosebwa olw'obutali bulongoofu bwe: oluvannyuma n'alyoka atta ekiweebwayo ekyokebwa:
20 era kabona anaawangayo ekiweebwayo ekyokebwa n'ekiweebwayo eky'obutta ku kyoto: era kabona anaamutangiriranga, kale anaabanga mulongoofu.
21 Era bw'anaabanga omwavu n'atayinza kufuna ebyenkana awo, kale anaddiranga omwana gw'endiga ogumu omulume okuba ekiweebwayo olw'omusango okuwuubibwa, okumutangirira, n'ekitundu kimu eky'ekkumi eky'obutta obulungi obutabuddwamu amafuta okuba ekiweebwayo eky'obutta, n'ekibya ky'amafuta;
22 ne bakaamukuukulu babiri oba amayiba amato abiri, nga bw'anaayinzanga okufuna; erimu linaabanga ekiweebwayo olw'ekibi n'eddala ekiweebwayo ekyokebwa.
23 Ne ku lunaku olw'omunaana anaagaleeteranga kabona olw'okulongoosebwa kwe, ku mulyango gw'eweema ey'okusisinkanirangamu, mu maaso ga Mukama.
24 Awo kabona anaddiranga omwana gw'endiga ogw'ekiweebwayo olw'omusango, n'ekibya ky'amafuta, kabona n'abiwuuba mu maaso ga Mukama okuba ekiweebwayo ekiwuubibwa:
25 n'atta omwana gw'endiga ogw'ekiweebwayo olw'omusango, kabona n'atoola ku musaayi ogw'ekiweebwayo olw'omusango, n'aguteeka ku nsonda y'okutu okwa ddyo okw'oyo agenda okulongoosebwa, ne ku kinkumu eky'omukono gwe ogwa ddyo, ne ku kisajja eky'oku kigere kye ekya ddyo:
26 awo kabona anaafukanga ku mafuta mu kibatu ky'omukono gwe ye ogwa kkono:
27 kabona n'amansira n'olunwe lwe olwa ddyo ku mafuta agali mu mukono gwe ogwa kkono emirundi musanvu mu maaso ga Mukama:
28 kabona n'atoola ku mafuta agali mu mukono gwe n'agateeka ku nsonda y'okutu okwa ddyo okw'oyo agenda okulongoosebwa, ne ku kinkumu eky'omukono gwe ogwa ddyo, ne ku kisajja eky'oku kigere kye ekya ddyo, mu kifo eky'omusaayi ogw'ekiweebwayo olw'omusango:
29 n'amafuta agasigalawo agali mu mukono gwa kabona anaagateekanga ku mutwe gw'oyo agenda okulongoosebwa, akumutangirira mu maaso ga Mukama.
30 Era anaawangayo ku bakaamukuukulu omu, oba ku mayiba amato limu, nga bw'anaayinzanga okufuna;
31 nga bw'anaayinzanga okufuna, erimu lya kiweebwayo otw'ekibi, n'eddala lya kiweebwayo ekyokebwa, awamu n'ekiweebwayo eky'obutta: era kabana anaatangiriranga oyo agenda okulongoosebwa mu maaso ga Mukama.
32 Eryo lye tteeka ly'oyo aliko endwadde y'ebigenge, atayinza kufuna bya kulongoosebwa kwe.
33 Era Mukama n'agamba Musa ne Alooni nti
34 Bwe muliba nga mutuuse mu nsi ya Kanani, gye mbawa okuba obutaka, bwe nnaateekanga endwadde y'ebigenge mu nnyumba ey'omu nsi ey'obutaka bwammwe;
35 awo nannyini nnyumba anajjanga n'abuulira kabona nti Ennyumba efaanana gye ndi okubaamu endwadde:
36 kale kabona anaalagiranga okumalamu ebintu mu nnyumba, kabona nga tannaba kuyingira kulaba ndwadde, byonna ebiri mu nnyumba bireme okufuuka ebitali birongoofu: oluvannyuma kabona n'alyoka ayingira okulaba ennyumba:
37 kale anaakeberanga endwadde, era, laba, endwadde bw'eneebanga ku bisenge by'ennyumba nga byewummuddewummudde, enguudo oba nga za nnawaadagala oba mmyufumyufu, n'ekifaananyi kyayo nga kifulumye munda w'ekisenge;
38 awo kabona anaafulumanga mu nnyumba n'agenda ku mulyango gw'ennyumba, n'aggalira ennyumba ennaku musanvu:
39 kale kabona anaakomangawo ku lunaku olw'omusanvu, n'akebera: era, laba, endwadde bw'eneebanga ebunye ku bisenge by'ennyumba;
40 kale kabona anaalagiranga okuggyamu amayinja agaliko endwadde, n'okugasuula mu kifo ekitali kirongoofu ebweru w'ekibuga:
41 era anaalagiranga ennyumba okugikolokota munda enjuyi zonna, era banaafukanga ennoni gye bakolokota ebweru w'ekibuga mu kifo ekitali kirongoofu;
42 ne baddira amayinja amalala, ne bagateeka mu kifo ky'amayinja ago; n'addira ennoni endala, n'agisiiga ku nnyumba.
43 Awo endwadde bw'eneekomangawo n'efuutuuka ku nnyumba, ng'amaze okuggyamu amayinja, era ng'amaze okukolokota ennyumba, era ng'emaze okusiigibwako;
44 kale kabona anaayingiranga n'akebera, era, laba, endwadde bw'eneebanga ebunye ku nnyumba, ebyo nga bye bigenge ebirya mu nnyumba: nga si nnongoofu.
45 Awo anaayabyanga ennyumba, amayinja gaayo, n'emiti gyayo, n'ennoni yonna ey'ennyumba; era anaabisitulanga n'abiggya mu kibuga n'abitwala mu kifo ekitali kirongoofu.
46 Era nate buli anaayingiranga mu nnyumba ekiseera kyonna ng'ekyali nzigale anaabanga atali mulongoofu okutuusa akawungeezi.
47 Era buli anaasulanga mu nnyumba eyo anaayozanga engoye ze; n'oyo anaaliiranga mu nnyumba eyo anaayozanga engoye ze.
48 Era kabona bw'anaayingiranga, n'akebera, era, laba, endwadde nga tebunye ku nnyumba, ennyumba ng'emaze okusiigibwako; kale kabona anaayatuliranga ennyumba nga nnongoofu, kubanga endwadde ng'ewonye.
49 Awo anaddiranga olw'okulongoosa ennyumba ennyoayi bbiri, n'omuti omwerezi, n'olugoye olumyufu, n'ezobu:
50 n'attako emu ku nnyonyi mu kintu ky'ebbumba ku mazzi agakulukuta:
51 n'addira omuti omwerezi n'ezobu n'olugoye olumyufu n'ennyonyi ennamu, n'abinnyika mu musaayi gw'ennyonyi ettiddwa, ne mu mazzi ago agakulukuta, n'amansira ku nnyumba emirundi musanvu:
52 era anaalongoosanga ennyumba n'omusaayi gw'ennyonyi, n'amazzi ago agakulukuta, n'ennyonyi ennamu, n'omuti omwerezi, n'ezobu, n'olugoye olumyufu:
53 naye anaateeranga ennyonyi ennamu mu ttale mu bbanga okuva mu kibuga: bw'atyo bw'anaatangiriranga ennyumba: awo eneebanga nnongoofu.
54 Eryo lye tteeka ly'engeri yonna ey'endwadde y'ebigenge, era ery'ekikakampa;
55 era ery'ebigenge eby'okukyambalo, era ery'ennyumba;
56 era ery'ekizimba, era ery'ekikuta, era ery'embalabe erungudde:
57 okuyigirizanga bwe kinaabanga ekitali kirongoofu, era bwe kinaabanga ekirongoofu: eryo lye tteeka ly'ebigenge.


text:
Chapter 4
1 Awo Mukama waffe bwe yategeera nga Abafalisaayo bawulidde nti Yesu ayigiriza era nti abatiza bangi okukira Yokaana,
2 (naye Yesu yennyini teyabatiza, wabula abayigirizwa be),
3 n'ava mu Buyudaaya, n'agenda e Ggaliraaya nate.
4 Era kyamugwanira okuyita mu Samaliya.
5 Awo n'atuuka mu kibuga eky'e Samaliya, kye bayita Sukali, ekiriraanye olusuku Yakobo lwe yawa omwana we Yusufu:
6 era mwalimu oluzzi lwa Yakobo. Awo Yesu yali akooye olugendo, n'amala gatuulirawo ku luzzi, obudde nga ssaawa mukaaga.
7 Omukazi Omusamaliya n'ajja okusena amazzi: Yesu n'amugamba nti Mpa nnywe.
8 Kubanga abayigirizwa be baali bagenze mu kibuga okugula emmere.
9 Awo omukazi Omusamaliya n'amugamba nti Ggwe Omuyudaaya, kiki ekikusabya okunywa eri nze omukazi Omusamaliya? (Kubanga Abayudaaya nga tebatabagana na Basamaliya.)
10 Yesu n'addamu n'amugamba nti Singa obadde omanyi ekirabo kya Katonda n'oyo akugamba nti Mpa nnywe bw'ali, ggwe wandimusabye, naye yandikuwadde amazzi amalamu.
11 Omukazi n'amugamba nti Ssebo, tolina kya kusenya, n'oluzzi luwanvu: kale oggya wa amazzi ago amalamu?
12 Ggwe oli mukulu okukira jjajjaffe Yakobo, eyatuwa oluzzi luno, eyanywangamu ye n'abaana be n'ensolo ze?
13 Yesu n'addamu n'amugamba nti Buli muntu yenna anywa amazzi gano ennyonta erimuluma nate:
14 naye anywa amazzi ago nze ge ndimuwa ennyonta terimulumira ddala emirembe gyonna; naye amazzi ge ndimuwa ganaafuukanga munda mu ye ensulo y'amazzi nga gakulukuta okutuuka ku bulamu obutaggwaawo.
15 Omukazi n'amugamba nti Ssebo, mpa amazzi ago, ennyonta ereme okunnumanga, n'okukoma nkome okutambula olugendo luno lwonna okusenanga.
16 Yesu n'amugamba nti Genda oyite balo, okomewo wano.
17 Omukazi n'addamu n'amugamba nti Sirina baze. Yesu n'amugamba nti Oyogedde bulungi nti Sirina baze;
18 kubanga walina babalo bataano, naye gw'olina kaakano si balo: ekyo ky'oyogedde mazima.
19 Omukazi n'amugamba nti Ssebo, ndaba nti oli nnabbi.
20 Bajjajjaffe baasinzizanga ku lusozi luno; nammwe mugamba nti Yerusaalemi kye kifo ekigwana okusinzizangamu.
21 Yesu n'amugamba nti Omukyala, nzikiriza, ekiseera kijja kye batalisinzizangamu Kitaffe ku lusozi luno newakubadde mu Yerusaalemi.
22 Mmwe musinza kye mutamanyi; ffe tusinza kye tumanyi; kubanga obulokozi buva mu Buyudaaya.
23 Naye ekiseera kijja, era kituuse, abasinza amazima lwe banaasinzizanga Kitaffe mu mwoyo n'amazima: kubanga Kitaffe anoonya abali ng'abo okubeera ab'okumusinzanga.
24 Katonda gwe Mwoyo: n'abo abamusinza kibagwanira okusinzizanga mu mwoyo n'amazima.
25 Omukazi n'amugamba nti Mmanyi nga Kristo ajja (gwe bayita Eyafukibwako amafuta): ye bw'alijja alitubuulira ebigambo byonna.
26 Yesu n'amugamba nti Nze nzuuno ayogera naawe.
27 Amangu ago abayigirizwa be ne bajja; ne beewuunya kubanga abadde ayogera n'omukazi : naye tewali muntu eyagamba nti Onoonya ki? oba nti Kiki ekikwogeza naye?
28 Awo omukazi n'aleka ensuwa ye, n'agenda mu kibuga, n'abuulira abantu nti
29 Mujje mulabe omuntu aŋŋambye bye nnakolanga byonna: ayinza okuba nga ye Kristo?
30 Ne bava mu kibuga, ne bajja gy'ali.
31 Mu kiseera ekyo abayigirizwa baali nga bamwegayirira nga bagamba nti Labbi, lya.
32 Naye n'abagamba nti Nnina ekyokulya kye ndya kye mutamanyi.
33 Awo abayigirizwa ne boogera bokka na bokka nti Waliwo omuntu amuleetedde ekyokulya?
34 Yesu n'abagamba nti Ekyokulya kyange, kwe kukolanga eyantuma by'ayagala n'okutuukiriza omulimu gwe.
35 Mmwe temwogera nti Esigaddeyo emyezi ena okukungula kulyoke kutuuke? Laba, mbagamba nti Muyimuse amaaso mulabe ennimiro nga zimaze okutukula okukungulibwa.
36 Akungula aweebwa empeera, n'akuŋŋaanya ebibala olw'obulamu obutaggwaawo; asiga n'akungula basanyukire wamu.
37 Kubanga ekigambo kino bwe kiri bwe kityo eky'amazima nti Asiga mulala, n'akungula mulala.
38 Nze nnabatuma okukungula kye mutaatengejjera: abalala baakola emirimu, nammwe muyingidde emirimu gyabwe.
39 Ab'omu kibuga omwo Abasamaliya bangi ku bo abaamukkiriza olw'ekigambo ky'omukazi, eyategeeza nti Aŋŋambye bye nnakolanga byonna.
40 Awo Abasamaliya bwe baatuuka w'ali ne bamwegayirira abeere nabo: n'asulayo ennaku bbiri.
41 Bangi nnyo ne beeyongera okukkiriza olw'ekigambo kye,
42 ne bagamba omukazi nti Kaakano tukkiriza, si lwa kwogera kwo kwokka: kubanga twewuliridde fekka, n'okutegeera tutegedde nga mazima ono ye Mulokozi w'ensi.
43 Ennaku ezo ebbiri bwe zaayitawo, n'avaayo n'agenda e Ggaliraaya.
44 Kubanga Yesu yennyini yategeeza nti Nnabbi mu nsi y'ewaabwe tebamussaamu kitiibwa.
45 Awo bwe yatuuka e Ggaliraaya, Abagaliraaya ne bamusembeza, bwe baalaba byonna bye yakolera e Yerusaalemi ku mbaga: kubanga nabo baagenda ku mbaga.
46 Awo n'ajja nate ku Kaana eky'e Ggaliraaya, mwe yafuulira amazzi envinnyo. Era yaliyo omukungu wa kabaka, eyalina omwana we omulenzi yali alwalidde mu Kaperunawumu.
47 Oyo bwe yawulira nti Yesu avudde e Buyudaaya ng'atuuse e Ggaliraaya, n'ajja gy'ali, n'amwegayirira aserengete awonye omwana we; kubanga yali ng'agenda kufa.
48 Awo Yesu n'amugamba nti Bwe mutaliraba bubonero n'eby'amagero temulikkiriza n'akatono.
49 Omukungu n'amugamba nti Ssebo, serengeta akaana kange nga tekannaba kufa.
50 Yesu n'amugamba nti Genda; omwana wo mulamu. Omuntu oyo n'akkiriza ekigambo Yesu ky'amugambye, n'agenda.
51 Bwe yali ng'akyaserengeta, abaddu be ne bamusisinkana ne boogera nti omwana we mulamu.
52 Awo n'ababuuliriza essaawa mwe yassuukidde. Awo ne bamugamba nti Jjo obudde nga ssaawa ya musanvu omusujja ne gumuwonako.
53 Awo kitaawe n'ategeera nti mu ssaawa eyo Yesu mwe yamugambira nti Omwana wo mulamu: ye n'akkiriza n'ennyumba ye yonna.
54 Kano ke kabonero ak'okubiri nate Yesu ke yakola bwe yava e Buyudaaya okujja e Ggaliraaya.


text:
Chapter 4
1 Era, omwana w'omuntu, weddirire ettoffaali oliteeke mu maaso go, oliwandiikeko ekibuga, Yerusaalemi:
2 okizingize, okizimbireko ebigo, okituumireko ekifunvu; era teekawo ensiisira okukirumba, okisimbeko ebitomera enjuyi zonna.
3 Era weddirire ekikalango eky'ekyuma okiteekewo okuba bbugwe ow'ekyuma wakati wo n'ekibuga: okisseeko amaaso go, kale kirizingizibwa, naawe olikizingiza. Ako kaliba kabonero eri ennyumba ya Isiraeri.
4 Era nate galamiririra ku lubiriizi lwo olwa kkono, oluteekeko obutali butuukirivu bw'ennyumba ya Isiraeri: ng'omuwendo gw'ennaku bwe guliba z'oligalamiririra ku lwo, bw'olyetikka obutali butuukirivu bwabwe.
5 Kubanga ntaddewo emyaka egy'obutali butuukirivu bwabwe okuba gy'oli omuwendo gw'ennaku, ennaku ebikumi bisatu mu kyenda: bw'otyo bw'olyetikka obutali butuukirivu obw'ennyumba ya Isiraeri.
6 Era nate bw'oliba ng'omaze ezo, oligalamiririra ku lubiriizi lwo olwa ddyo, olyetikka obutali butuukirivu obw'ennyumba ya Yuda: ennaku amakumi ana, buli lunaku mwaka, bwe nnabuteekerawo gy'oli.
7 Era osse amaaso go eri okuzingizibwa kwa Yerusaalemi, omukono gwo nga gubikkuddwako; era olikiragulirako.
8 Era, laba, nkuteekako enjegere, so tokyukanga okugalamirira ku lubiriizi olulala, okutuusa lw'olimala ennaku ez'okuzingiza kwo.
9 Era weetwalire eŋŋaano ne sayiri n'ebijanjaalo ne kawo n'omuwemba n'obulo, obiteeke mu kintu ekimu, weegoyere omugaati nabyo; ng'omuwendo gw'ennaku z'oligalamiririra ku lubiriizi lwo, ennaku ebikumi bisatu mu kyenda, bw'onooliirangako bw'otyo.
10 N'emmere yo gy'onoolyanga eneepimibwanga, sekeri amakumi abiri buli lunaku: onoogiriiranga mu ntuuko zaayo.
11 Era onoonywanga amazzi agagerebwa, ekitundu ekya yini eky'omukaaga: onoonyweranga mu ntuuko zaago.
12 Era onoogiryanga nga migaati gya sayiri, era onoogyokeranga mu mazzi agava mu bantu, bo nga balaba.
13 Awo Mukama n'ayogera nti Era bwe batyo n'abaana ba Isiraeri banaalyanga emmere yaabwe nga si nnongoofu mu mawanga gye ndibagobera.
14 Awo ne njogera nti Woowe, Mukama Katonda! Laba, emmeeme yange teyonoonebwanga: kubanga okuva ku buto bwange na buli kati siryanga ku ekyo ekifa kyokka newakubadde ekitaaguddwa ensolo; so n'ennyama ey'omuzizo teyingiranga mu kamwa kange.
15 Awo n'alyoka aŋŋamba nti Laba, nkuwadde obusa bw'ente mu kifo ky'amazi ag'abantu, era onoolongooserezanga okwo omugaati gwo.
16 Era nate n'aŋŋamba nti Omwana w'omuntu, laba, ndimenya omuggo ogw'omugaati mu Yerusaalemi: kale banaalyanga omugaati nga bagupima era nga beeraliikirira; era banaanywanga amazzi nga bagagera era nga basamaalirira:
17 babulwe omugaati n'amazzi, era basamaaliriragane, ne bayongoberera mu butali butuukirivu bwabwe.


text:
EBYAFAAYO
Yahwe Akatwoleka Embabazi ze omu Miringo Nyingi
ISE nyowe Arthur obwakaba akyali muto, akaba n’agonza muno Ruhanga kandi akaba n’agonza kufooka muheereza omu nyikiriza emu. Baitu akahindura ebitekerezo bye obu yasomere ebitabu by’Abakaiso ba Yahwe abakaba nibetwa Bible Students akasumi ako, kandi akatandika kuso’rokana nabo. Akabatizibwa 1914 aine emyaka 17. Obulemu obw’Ensi Yoona obw’Okubanza obu bukaba nibugenda omu maiso, ise nyowe bakamuragira okutaaha amahe baitu yayanga. Kinu kikamurugirramu okubohwa kumara ameezi ikumi omu nkomo erukwetwa Kingston Penitentiary Ontario, omu ihanga lya Canada. Obu bamulekiire, akafooka payoniya baitu omu kasumi ako bayetwaga aba colporteur.
Omu 1926, ise nyowe akaswera Hazel Wilkinson. Nyina omukazi onu akaba ayegere amananu omu 1908. Nyowe nkazarwa 24 Apuli, 1931, kandi nkaba mwana wakabiri omu baana bbana. Ise nyowe yagonzaga Baibuli kandi yagitamuga ekitiinisa, naitwe akatwegesa kukora nikyo kimu. Okuramya Yahwe kyali kikuru omu bwomeezi bwaitu. Buli kiro, twatebezaaga nju ha nju nk’eka.
NKAHONDERA EKYOKURORRAHO KYA ISE NYOWE HABWOKUBA NTAGWERE ORUBAJU KANDI NKAFOOKA PAYONIYA
Omu 1939, Obulemi obw’Ensi Yoona Obwakabiri bukatandika. Omwaka ogwahondiireho, omulimo gw’Abakaiso ba Yahwe omu ihanga lya Canada gukatangwa. Abeegi omu masomero bakaba baine kutandika kuterra bendera etamaama n’okuzina ekizina ky’ihanga obu barukuba bali omu bitebe. Emirundi nyingi, abasomesa batwikirizaga nyowe na munyaanya nyowe kubanza kugenda aheeru ebintu binu obu byabaga nibigenda omu maiso. Baitu ekiro kimu, omwegesa akanswaza obu yagambire ngu ndi mutiini. Obu twali nitwinuka, abeegi bagenzi bange bakansekereza kandi bansindika nagwa hansi. Kinu kikanyongera bwongera amaani “okuhu’ra Ruhanga okukira abantu.”
Omu Julaayi 1942, obu nahikize emyaka 11, bakambatiriza omu kitanka ekikaba kiri ha faamu yaitu. Kyansemezaaga kukora nka payoniya w’oruhumuro. Biro binu nukwo kukora nka payoniya omukonyezi. Haroho omwaka obu nagenzere n’ab’oruganda basatu omu matemba g’ekiikaro ekirukwetwa Ontario, twatebeza abantu abarukutema emiti.
Omu 1949 Maayi 1, nkatandika kukora nka payoniya ow’akasumi koona. Hanyuma bakanyeta kwombeka ofiisi y’itaagi lya Canada kandi obu twamazire, nafooka Mubeseeri. Bakanyegesa kukora ha byoma ebirukuteera ebitabu. Ninyijuka haroho obu twamazire wiiki nyingi nitukora obwire bw’ekiro obu tukaba nituteera turakiti ekaba n’ebaza ha kuhiganizibwa okw’abantu ba Yahwe omu Canada.
Akaire kakahika natandika kukora omu Ofiisi Erukurolerra eby’Obuheereza. Omulimo gwange gukaba gw’okukaguza aba payoniya abakaba nibagenda omu ihanga lya Quebec nambere haali okuhiganizibwa kw’amaani. Payoniya omu ou nkaba ninkaguza bamwetaga Mary Zazula kandi akaba naruga Edmonton, Alberta. Abazaire be bakaba bali ab’enyikiriza eya Orthodox. Mary na mukuru we omwojo obu bayangire kuleka kwega Baibuli, abazaire babo bakababinga omu nju. Mary n’amunyaanya bakabatizibwa Juuni 1951, kandi hanyuma y’ameezi mukaaga bafooka bapayoniya. Obu nkaba nimukaguza ebikaguzo, nkarorra kimu ngu Mary akaba n’agonza muno Yahwe. Ninyijuka ninyijwamu ekitekerezo ekirukugamba ngu “onu nuwe omwisiki ou nakugondeze kuswera.” Hanyuma y’ameezi mwenda, tukataaha obuswere
Omulimo ogw’okutebeza omu nsi yoona obu gwayeyongiire kukura, hakaijaho ekyetago ky’abamisaani. Nyowe na Mary tukatekereza ngu, obu turaaba nitusobora kugumisiriza obutiti n’emibu ey’omu Canada, eki nikimanyisa ngu nitusobora kwikara hantu hoona. Tukagenda omu kitebe ekya 27 eky’abeegi ba Gireadi kandi twamara emisomo omu Julaayi 1956. Novemba ekagenda kuhika, tukaba tutahiire ira eka yaitu empyaka
KUKORA NK’ABAMISAANI TULI OMU IHANGA LYA BRAZIL
Obu twahikire omu Brazil, tukatandika kwega orulimi oru Portuguese. Tukabanza kwega ebigambo bike eby’okutukonyera kutandika kubaza hamu n’abantu. Ekyahondiireho, tukakwata omu mutwe ebigambo ebi turakozesa omu kugaba magaziini. Hanyuma twagenda omu buheereza nambere twatangaine omukazi ayagondeze kumanya ebirukukiraho. Twali turugire omu ka twikiraniize ngu omuntu obwaragonza kuhuliiriza, tumusomere ekyahandiikirwe ekirukwoleka omulingo obwomeezi bulisisana omu Bukama bwa Ruhanga. Nahabweki nkasoma Okusuku’rwa 21:3, 4
Tukasindikwa nk’abamisaani omu rubuga orwa Campos. Orubuga runu hati rwine ebitebe 15! Baitu hali twahikiireyo, hakaba haliyo gurupu emu ey’ekaba eyesoroire kandi haliyo n’eka y’abamisaani ey’ekaba erumu abanyaanya itwe bbana: Esther Tracy, Ramona Bauer, Luiza Schwarz, and Lorraine Brookes (hati n’amanywa nka Wallen). Omulimo gwange omu ka enu gukaba gw’okwogya engoye n’okuseenya enku z’okucumbisa. Balaza emu hanyuma y’okwega Watchtower nk’eka, Mary akaba ahumwireho omu ntebe. Tukaba nitubazaaho omulingo ekiro kyaitu kyabaire. Mary obu yaimukire, enjoka ekaruga hansi y’akasago ak’entebe! Omugenyi ou tukaba tutaraliize akaletaho akaimukirro kaingi kuhikya obu namwisire.
Hanyuma y’okumara omwaka gumu nitwega oru Portuguese, tukatandika kubungira ebitebe. Tukahereza omu biikaro nambere hakaba hatali amasanyarazi. Twabyamaga ha mukeeka kandi endubata yaitu ekaba y’embaraasi eziineho ebiju. Omurundi gumu tukakozesaho egali y’omwika kugenda omu rubuga nukwo tutebeze omu kiikaro ekya hara. Tukapangisa ah’okuraara. Ofiisi y’itaagi ekatusindikira magaziini 800 ez’okukozesa omu buheereza. Tukagenda ha post office emirundi nyingi kutabarra bokisi zinu eza magaziini.
Omu 1962, hakabaho Isomero erirukwetwa Kingdom Ministry School erikaba nirigenda omu maiso omu Brazil. Bakansindika nyenka kugenda kwegesa amasomero ganu agakaba gali omu Manaus, Belém, Fortaleza, Recife, hamu na Salvador kumara ameezi mukaaga. Obu nkaba ndi omu isomero lya Manaus, nkakora entekaniza tube n’oruso’rokano orukooto omu kyombeko ekikaba kimanyirwe muno. Habw’enjura kuba y’amaani, tutabe n’amaizi amarungi ag’okunywa, kandi tutabe n’ekiikaro ekirungi nambere ab’oruganda n’abanyaanya itwe bakaba nibasobora kutungira ebiihuro omu bwire bw’oruso’rokano. Nkabazaaho n’omukuru omu ow’amahe namusoborra ekizibu kyaitu. Caali akakora entekaniza z’okututungira amaizi agarukumara kandi amarungi ag’okunywa. Kandi akatutumira abasirikale babiri baije batwombekere ehema ibiri ebikooto, emu kuba kicumbiro kandi endi kuba ky’okuliiramu.
Obu nkaba ntaroho, Mary uwe akagenda kutebeza omu kiikaro ky’obusubuzi nambere abantu bakaba batarukugonza kuhurra ebirukukwata ha Baibuli. Bakaba barugire Portugal baizire Brazil kukora sente. Mary akahwa amaani kandi yagambira abanywani be abamu ngu, “Omu biikaro byona, tinakugondeze kwikara omu Portugal.” Hanyuma y’akaire kake, tukatunga ebbaruha. Bakaba nibatweta kugenda kuheereza omu Portugal, nambere omulimo gwaitu ogw’okutebeza gukaba gutangirwe. Mary akahunirra muno! Baitu tukaikiriza omugisa gunu twafurukira Portugal.
OMULIMO GWAITU OMU PORTUGAL
Omu Agusto 1964, tukahika Portugal omu kicweka ekirukwetwa Lisbon. Aba poliisi bakaba nibatalibaniza muno ab’oruganda omu kiikaro kinu. Nahabweki tukarora ngu ky’amagezi kubanza kulinda kuserra Abakaiso ba Yahwe abandi. Tukapangisa ekiikaro ky’okuraramu. Obu twatungire ebipapura ebirukutwikiriza kwikara omu ihanga eri, tukapangisa enju. Hanyuma y’ameezi atano, hakaba hatakyaroho obuzibu omu kumanyisa ab’oruganda ha itaagi nk’oku tukaba twizire. Tukasemererwa muno hanyuma y’okusobora kugenda omu nso’rokano!
Kusigikirra nk’oku bakaba batangire omulimo gwaitu, Kingdom Halls zikaba zisibirwe kandi enso’rokano twaitungiraga omu maka ag’ab’oruganda. Aba poliisi baikaraga nibaaza amaka ag’ab’oruganda. Ab’oruganda n’abanyaanya itwe baingi bakatwarwa ha poliisi okubakaguliiriza. Abapoliisi bakabatwara kubi kandi bakalengaho kubahambiriza kuhayo amabara g’ab’oruganda abarukwebembera ekitebe. Nahabweki kusobora kulinda ab’oruganda batahikwaho akabi, tukaleka kwetangana amabara g’ekika baitu twakozesaga ibara eryakabiri.
Ekigendererwa kyaitu ekikuru kikaba kukonyera ab’oruganda kweyongera kutunga ebitabu ebirabakonyera kugumisiriza. Mary yatukonyeraga kuteera Watchtower y’okwega ha rupapura orw’embaganiza. Hanyuma, orupapura oru twarukozesaga kwogyamu ezindi ez’ab’oruganda kukozesa.
KURWANIRRA AMAKURU AMARUNGI OMU MBUGA Z’EBIRAGIRO
Omu kwezi kwa Juuni 1966, hakabaho omusango omu kooti enkuru omu Lisbon. Abatebezi 49 boona ab’Ekitebe kya Feijó bakaba nibajunaanwa kuso’rokanira omu ka y’ow’oruganda kandu kunu gavumenti ebatangire. Okwetekaniriza omusango gunu, nkesisaniriza puliida arukulengaho kusingisa ab’oruganda omusango. Baitu nk’oku tukaba tukimanyire ira, omusango gukatusinga. Abatebezi boona bakatwarwa omu nkomo, abamu bakamaramu ebiro 45 kandi abandi ameezi ataano n’ekicweka. Baitu musango gunu gukaha obwakaiso bw’amaani. Omu bwire bw’omusango, puliida waitu akajuliza ebigambo bya Gamalyeri ow’omu Baibuli. (Engeso Ezabakwenda 5:33-39) Hanyuma, ebyabaire omu musango bikaturukira omu makuru. Tukasemererwa muno puliida waitu obu yatandikire kwega Baibuli n’okwija omu nso’rokano.
Omu Desemba 1966, bakankoma kuba muroleerezi w’itaagi kandi obwire oburukukira obwingi nkabumara ninkora ha nsonga z’eby’ebiragiro. Tukakora kyona ekirukusoboka kwoleka habwaki Abakaiso ba Yahwe basemeriire kuba n’obugabe bw’okuramya omu Portugal. (Abafiripi 1:7) Ekyarugiremu, ebiro 18 Desemba, 1974, tukaikirizibwa omu butongole. Ow’oruganda Nathan Knorr hamu na Frederick Franz bakaruga ha ofiisi ez’ensi yoona okusemererwa hamu naitwe. Tukaba n’oruso’rokano orututalyebwa omu Oporto n’omu Lisbon kandi abantu ababairemu bakaba 46,870.
Kandi Yahwe akaletera omulimo gw’amakuru amarungi kuraranga omu bizinga nambere abantu babazaaga oru Portuguese. Nk’ekyokurorraho omu Azores, Cape Verde, Madeira, n’omu São Tomé hamu na Príncipe. Omuhendo gw’abatebezi gukeyongera kyayetagisa n’okwombeka ofiisi y’itaagi enkooto. Obu yayombekerwe, ow’Oruganda Milton Henschel akaha orubazo orw’okugihayo hali Yahwe ebiro 23 Apuli, 1988. Ab’oruganda n’abanyaanya itwe abarukuhika omu 45,522 otwaliremu n’abantu 20 ababaire bamisaani omu Portugal bakabaho ha mukoro gunu.
TUKEGERA HA BYOKURORRAHO BY’ABANTU ABESIGWA
Kumara emyaka nyingi, Mary na nyowe kitusemiize muno kwegera ha byokurorraho by’ab’oruganda abesigwa. Ekyokurorraho, obu nkaba ninkora n’ow’Oruganda Theodore Jaracz obwakaba ali muroleerezi wa zooni, nkamwegaho isomo ely’amaani. Itaagi eri tukaba tubungiire likaba n’ekizibu ky’amaani, kandi Akatebe k’Itaagi kakaba kalengereho n’amaani gaako goona okukimaraho. Akatebe kanu kakehurra kubi habw’okulemwa. Ow’Oruganda Jaracz akabagarramu amaani obu yabagambire ngu: “Kanu nuko akaire omwoyo ogurukwera muguhe omwanya nukwo nagwo gukole.” Kandi tindyebwa eki ow’Oruganda Franz yagambire emyaka y’enyuma akasumi Mary nanyowe twali tubungire Brooklyn. Tukaba bantu baingi obu twamusabire atuhe amagezi nauwe yatugambira ngu: “Amagezi agandukubaha nugo ganu: Mugumire ha kitebe kya Yahwe omu burungi n’omu bubi. Nikyo kyonka ekirukukora omulimo Yesu yaragiire abegeswa be kukora
Kuhondera obuhabuzi bunu kituletiire okusemererwa kwingi. Kandi twine bingi ebi turukwijuka kuruga omu biikaro ebi tubungiire obu mbaire ninkora nk’omuroleerezi wa zooni omu mataagi maingi ag’ensi ezirukwahukana. Kyatusemezaaga kutangaana abaheereza ba Yahwe ab’emyaka yona n’okubagambira ngu omulimo gwabo Yahwe n’agusiima. Twaikaraga nitubekambisa kweyongera kuheereza Yahwe.
Emyaka nyingi erabireho, kandi itwena tuhikize emyaka 80 n’okuhinguramu. Mary aine obuceke bwingi oburukumutalibaniza. (2 Abakolinso 12:9) Kandi turabire n’omu bizibu ebindi. Baitu ebizibu binu byona byombekere okwikiriza kwaitu kandi byatwongera amaani ag’okulinda obwesigwa bwaitu hali Yahwe. Obu twijuka emyaka ei tumazire nituhereza Yahwe, turora ngu Yahwe atwolekere embabazi ze nyingi muno kandi omu miringo nyingi. *
^ kac. 29 Ebyafaayo binu obu bikaba nibitekanizibwa, ow’oruganda Douglas Guest akafa ali mwesigwa hali Yahwe ebiro 25 Okitobba, 2015.


text:
Akutte bendera ya FDC, Dr. Kizza Besigye bamuggalidde.
Kino kiddiridde aba FDC okulaga bye baakakung'aanya mu bululu. Poliisi ebasabye EKIFO okukyamuka n'okukomya okubala obululu ne beerema.
Bakaluba oluvannyuma lw’okukung'aanya ebyavudde mu kulonda mu bifo eby’enjawulo mu magombolola agakola disitulikiti y’e Mukono yakubye essimu ku leediyo...
Muko wa Buganda, Matia Nsubuga Birekerawo mu Bukoto South e Lwengo by’asiba bikutuka ebivaayo biraga nti Hajji Muyanja Mbabali aludde ng’attunka n’omusango...
Veronica Nannyondo akyakulembedde ku kifo ky'Omubaka omukyala owa Bukomansimbi.
Nabilah Nagayi Ssempala akyakulembedde Florence Nakiwala Kiyingi ne Shifrah Lukwago mu kalulu k'omubaka omukyala owa Kampala.
Beti Namisango Kamya w'osomera bino ng'akyakulembedde omubaka wa Lubaga North mu Palamenti, Moses Kasibante.
ABADDE kansala wa Makinye ku 5, Allan Ssewanyana yalidde eky’obubaka bwa Makindye West oluvannyuma lw’okumegga owa NRM Achilles Lubega ne mutabani wa Hussein...
Twamuguddeko mu kibangirizi ky’amakolero (Industrial Area) ng’ali mu mmotoka ye gy’oyinza okuyita eggaali ekozeeko nnamba UAA 857G. Enjogera ya ‘Ow’emmamba...
Ennaku zino n’abasajja bangi beekubira ddala ‘dikini’. Omuyimbi Exodus y’omu ku basajja bano. Kamera zaffe ziriko we zaamukwatiriz0za nga mwana muwala...
08 Jun 2017
08 Jun 2017
08 Jun 2017
08 Jun 2017
08 Jun 2017


text:
Olw’endooliito ezigenda mu maaso wakati wa Zari n’abamu ku booluganda lwa Ssemwanga, ku Lwokubiri akawungeezi baatuuzizza olukiiko okugonjoola obuzibu buno n’okwogera ku nsonga endala n’okulaba engeri gye bayinza okukwatagana bakolere wamu okujjanjaba omulwadde, okuddukanya bizinensi ze n’okulabirira abaana kyokka luno lwaggweeredde mu luyombo lwa byabugagga.
Kyokka Zari yabatabuukidde n’abalangira omululu gw’ebyobugagga n’abalabula nti okubeera abooluganda lwa Ssemwanga tekiteegezza nti balina omugabo ku mmaali ye.
Yagasseeko nti Ssemwanga yakola ekiraamo omuli ebyobugagga bye byonna era nti bino biri mu mannya ge (Ssemwanga), Zari n’abaana baabwe abasatu.
Wakati mu kuwaanyisiganya ebigambo ng’abamu ku booluganda lw’omulwadde bamubuuza ekyamukomezzaawo kati ng’ate yali yadduka ewa Ssemwanga, yabaanukudde (Zari) nti obuzibu obwatuukawo bwali bwabwe bwa babiri bbo abooluganda tebubakwatako era bamwesonyiwe.
Yababuuzizza oba kw’abo abakaayanira emmaali kuliko omuntu asobola okumuwa ye n’abaana be ssente nga Ssemwanga bw’abadde azimuwa.
EBIRALA...
Biibino ebyobugagga bya Ivan Ssemwanga ebikaayanirwa
Omugagga Ssemwanga afudde: Kikakasiddwa Zari


text:
Chapter 1
1 Omugugu Kaabakuuku nnabbi gwe yalaba.
2 Ai Mukama, ndituusa wa okukaaba, naawe nga tokkiriza kuwulira? Nkukaabirira olw'eby'ekyejo so tokkiriza kulokola.
3 Onjoleseza ki obutali butuukirivu n'otunuulira obukyamu? kubanga okunyaga n'ekyejo biri mu maaso gange: era waliwo empaka, n'okuyomba kubaawo.
4 Amateeka kye gavudde gaddirira, so n'omusango tegufulumanga n'akatono; kubanga omubi azingizza omutuukirivu omusango kyeguva gufuluma nga gunyooleddwa.
5 Mulabe mu mawanga, musseeyo omwoyo, mwewuunye nnyo nnyini: kubanga nkolera omulimu mu nnaku zammwe, gwe mutalikkiriza newakubadde nga mugubuuliddwa.
6 Kubanga, laba, ngolokosa Abakaludaaya, eggwanga eryo ekkakali eryanguyiriza; abasimba ennyiriri okutambula okubunya ensi bwe yenkana obugazi, okulya ennyumba ezitali zaabwe.
7 Ba ntiisa, ba kitiibwa: omusango gwabwe n'obukulu bwabwe biva eri bo bennyini.
8 Era embalaasi zaabwe zikira engo embiro, era nkambwe okusinga emisege egy'ekiro; n'abasajja baabwe abeebagala embalaasi bagoma: weewaawo, abasajja baabwe abeebagala embalaasi bava wala; babuuka ng'empungu eyanguwa okulya.
9 Bajja lwa kyejo bonna; bavulumula amaaso gaabwe ng'embuyaga ez'ebuvanjuba; era bakuŋŋaanya abasibe ng'omusenyu.
10 Weewaawo, asekerera bakabaka, n'abakungu baba ba kuduulirwa gy'ali: aduulira buli kigo; kubanga atuuma enfuufu n'akimenya.
11 Awo aliyita ng'awulukuka ng'embuyaga, era alisukkirira n'azza omusango: ye amaanyi ge gabeera katonda we.
12 Ggwe toli wa mirembe n'emirembe, ai Mukama Katonda wange, Omutukuvu wange? tetulifa. Ai Mukama, wamuteekerawo musango; naawe, ai Olwazi, wamunywereza kubuulirira.
13 Ggwe alina amaaso agayinze obulongoofu obutatunuulira bubi, so toyinza kulaba bukyamu, lwaki ggwe okutunuulira abo abakuusakuusa, n'osirika omubi bw'aliira ddala omuntu amusinga obutuukirivu;
14 n'ofuula abantu ng'ebyennyanja era ng'ebintu ebyewalula ebitaliiko abifuga?
15 Abakwata bonna n'eddobo, abatega mu muya gwe, era abakuŋŋaanyiza mu kiragala kye: kyava asanyuka n'ajaguza.
16 Kyava awaayo ssaddaaka eri omuya gwe, n'ayotereza ekiragala kye obubaane; kubanga olw'ebyo omugabo gwe kyeguva guba ogwa ssava, emmere ye n'eba nnyingi.
17 Kale kyaliva afuka omuya gwe, n'atalekaayo kutta amawanga olutata?


text:
Chapter 14
1 Awo mu biro ebyo Abiya mutabani wa Yerobowaamu n'alwala.
2 Yerobowaamu n'agamba mukazi we nti Golokoka, nkwegayiridde weefuule oleme okumanyibwa nga ggwe mukazi wa Yerobowaamu: ogende e Siiro; laba, Akiya nnabbi ali eyo eyanjogerako nga ndiba kabaka w'abantu bano.
3 Era twala wamu naawe emigaati kkumi n'egy'empewere n'ensumbi ey'omubisi gw'enjuki, ogende gy'ali: ye alikubuulira omwana bw'aliba.
4 Awo muka Yerobowaamu n'akola bw'atyo, n'agolokoka n'agenda e Siiro n'ajja mu nnyumba ya Akiya. Era Akiya teyayinza kulaba; kubanga amaaso ge gaali gayimbadde olw'obukadde bwe.
5 Awo Mukama n'agamba Akiya nti Laba, muka Yerobowaamu ajja okukubuuza ebya mutabani we; kubanga alwadde: bw'oti bw'oti bw'onoomugamba: kubanga olunaatuuka bw'anaayingira, aneefuula okuba omukazi omulala.
6 Awo olwatuuka Akiya bwe yawulira enswagiro z'ebigere bye ng'ayingira mu luggi, n'ayogera nti Yingira, ggwe muka Yerobowaamu; lwaki okwefuula okuba omulala? kubanga ntumiddwa gy'oli n'ebigambo ebizito.
7 Genda obuulire Yerobowaamu nti Bw'atyo bw'ayogera Mukama Katonda wa Isiraeri nti Kubanga nakugulumiza nga nkuggya mu bantu, ne nkufuula omukulu w'abantu bange Isiraeri,
8 ne njuza mu bwakabaka nga mbuggya ku nnyumba ya Dawudi ne mbukuwa ggwe: era naye tobadde ng'omuddu wange Dawudi eyakwatanga ebiragiro byange era eyangoberera n'omutima gwe gwonna okukola ekyo kyokka ekyali mu maaso gange ekirungi;
9 naye okoze ekibi okusinga bonna abaakusooka n'ogenda ne weekolera bakatonda abalala n'ebifaananyi ebisaanuuse okunsunguwaza, n'onsuula ennyuma w'amabega go:
10 kale, laba, kyendiva ndeeta ekibi ku nnyumba ya Yerobowaamu era ndimalawo buli mwana ow'obulenzi eri Yerobowaamu, asibiddwa era n'atasibiddwa mu Isiraeri, era ndyerera ddala ennyumba ya Yerobowaamu ng'omuntu bw'ayera obusa n'okuggwaawo ne buggwaawo bwonna.
11 Owa Yerobowaamu anaafiiranga mu kibuga embwa zinaamulyanga; n'oyo anaafiiranga ku ttale ennyonyi ez'omu bbanga zinaamulyanga: kubanga Mukama akyogedde.
12 Kale golokoka ogende mu nnyumba yo: ebigere byo bwe binaayingira mu kibuga, omwana anaafa.
13 Kale Isiraeri yenna balimukungubagira ne bamuziika; kubanga ku ba Yerobowaamu oyo yekka ye alituuka mu ntaana: kubanga mu ye mulabise ekigambo ekirungi eri Mukama Katonda wa Isiraeri mu nnyumba ya Yerobowaamu.
14 Era nate Mukama alyeyimusiza kabaka wa Isiraeri alimalawo ennyumba ya Yerobowaamu ku lunaku olwo: naye njogedde ntya? kaakano kati.
15 Kubanga Mukama alikuba Isiraeri ng'ekitoogo bwe kinyeenyezebwa mu mazzi; era alisimbula Isiraeri okubaggya mu nsi eno ennungi gye yawa bajjajjaabwe, era alibasaasaanyiza emitala w'Omugga; kubanga bakoze Baaseri baabwe, nga basunguwaza Mukama.
16 Era aliwaayo Isiraeri olw'ebibi bya Yerobowaamu bye yayonoona era bye yayonoonyesa Isiraeri.
17 Awo muka Yerobowaamu n'agolokoka n'agenda n'ajja e Tiruza: awo bwe yali ng'ajja ku mulyango gw'ennyumba, omwana n'afa.
18 Isiraeri yenna ne bamuziika ne bamukungubagira; ng'ekigambo kya Mukama bwe kyali kye yayogera n'omukono gw'omuddu we Akiya nnabbi.
19 N'ebikolwa ebirala byonna ebya Yerobowaamu bwe yalwana era bwe yafuga, laba, byawandiikibwa mu kitabo eky'eby'omu mirembe gya bassekabaka ba Isiraeri.
20 N'ennaku Yerobowaamu ze yafugira zaali emyaka abiri mu ebiri: ne yeebakira wamu ne bajjajjaabe, Nadabu mutabani we n'afuga mu kifo kye.
21 Awo Lekobowaamu mutabani wa Sulemaani n'afuga mu Yuda. Lekobowaamu yali yaakamaze emyaka ana mu gumu bwe yalya obwakabaka, n'afugira emyaka kkumi na musanvu mu Yerusaalemi, ekibuga Mukama kye yeeroboza mu bika byonna ebya Isiraeri okuteeka omwo erinnya lye: n'erinnya lya nnyina lyali Naama Omwamoni.
22 Yuda n'akola ekyali mu maaso ga Mukama ekibi; ne bamukwasa obuggya olw'ebibi byabwe bye baakola okusinga byonna bajjajjaabwe bye baakola.
23 Kubanga beezimbira nabo ebifo ebigulumivu nabo n'empagi ne Baaseri ku buli lusozi oluwanvu ne wansi wa buli muti omubisi;
24 era waaliwo n'abaalyanga ebisiyaga mu nsi: ne bakola ng'eby'emizizo byonna bwe byali eby'amawanga Mukama ge yagoba mu maaso g'abaana ba Isiraeri.
25 Awo olwatuuka mu mwaka ogw'okutaano ogwa kabaka Lekobowaamu Sisaki kabaka w'e Misiri n'ayambuka okulumba Yerusaalemi:
26 n'aggyayo eby'obugagga eby'omu nnyumba ya Mukama n'eby'obugagga eby'omu nnyumba ya kabaka; yatwalira ddala byonna: n'aggyayo engabo zonna eza zaabu Sulemaani ze yali akoze.
27 Awo kabaka Lekobowaamu n'akola engabo za bikomo okudda mu kifo kyazo, n'aziteresa mu mikono gy'abakulu b'ambabowa abaakuumanga oluggi lw'ennyumba ya kabaka.
28 Awo olwatuuka kabaka buli lwe yayingiranga mu nnyumba ya Mukama, abambowa ne bazambalanga ne bazizza mu nju ey'abambowa.
29 Era ebikolwa ebirala byonna ebya Lekobowaamu ne byonna bye yakola tebyawandiikibwa mu kitabo eky'eby'omu mirembe gya bassekabaka ba Yuda?
30 Era waabangawo entalo eri Lekobowaamu ne Yerobowaamu ennaku zonna.
31 Lekobowaamu ne yeebakira wamu ne bajiajjaabe mu kibuga kya Dawudi: ne nnyina erinnya lye lyali Naama Omwamoni. Abiyaamu mutabani we n'afuga mu kifo kye.


text:
Chapter 138
1 Nneebazanga n'omutima gwange gwonna: Mu maaso ga bakatonda naayimbanga okukutendereza.
2 Nnaasinzizanga eri yeekaalu yo entukuvu, Era nneebazanga erinnya lyo olw'ekisa kyo n'olw'amazima go: Kubanga ogulumizizza ekigambo kyo okusinga erinnya lyo lyonna.
3 Ku lunaku lwe nnakaabirirako wampitaba, N'oŋŋumya n'amaanyi mu mmeema yange.
4 Bakabaka bonna ab'ensi balikwebaza, ai Mukama, Kubanga bawulidde ebigambo eby'akamwa ko.
5 Weewaawo, baliyimba ku makubo ga Mukama; Kubanga ekitiibwa kya Mukama kingi.
6 Kuba Mukama newakubadde nga ye mukulu, naye n'alowooza abeetoowaza: Naye ab'amalala abamanya ng'ayima wala.
7 Newakubadde nga ntambulira wakati mu nnaku, olinzuukiza; Oligolola omukono gwo ku busungu bw'abalabe bange, N'omukono gwo ogwa ddyo gulindokola.
8 Mukama alituukiriza ebigambo ebinfaako: Okusaasira kwo, ai Mukama, kubeerera emirembe gyonna; Toleka mirimu gya mikono gyo ggwe.


text:
Chapter 130
1 Mu buziba nkukaabidde ggwe, ai Mukama.
2 Mukama, owulire eddoboozi lyange: Amatu go galowooze Eddoboozi ery'okwegayirira kwange.
3 Mukama, bw'onoobalanga ebitali bya butuukirivu, Ai Mukama, aliyimirira aluwa?
4 Naye waliwo okusonyiwa w'oli, Olyoke otiibwenga.
5 Nnindirira Mukama, emmeeme yange erinda, Era ekigambo kye kye nsuubira.
6 Emmeeme yange eyaayaanira Mukama, Okusinga abakuumi bwe bayaayaanira obudde okukya; Weewaawo, okusinga abakuumi bwe bayaayaanira obudde okukya.
7 Ggwe Isiraeri, suubiranga Mukama; Kubanga awali Mukama we wali okusaasira, Era awali ye we wali okununula okungi.
8 Era oyo alinunula Isiraeri Mu butali butuukirivu bwe bwonna.